
ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 105 

Οργανισμός του Εθνικού Κέντρου Δημόσιας Δι¬ 
οίκησης και Αυτοδιοίκησης (Ε.Κ.Δ.Δ.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 54 του ν. 4178/2013 «Αντιμετώπιση της 
Αυθαίρετης Δόμησης - Περιβαλλοντικό Ισοζύγιο και 
άλλες διατάξεις» (ΦΕΚ 174/Α708.08.2013), όπως έχουν 
τροποποιηθεί και ισχύουν, 

β. του άρθρου 35 παρ. 4 του ν. 4024/2011 «Συνταξι- 
οδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012 - 2015» (ΦΕΚ 226/Α727.10.2011), όπως έχουν τρο¬ 
ποποιηθεί και ισχύουν, 

γ. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98/ 
Α722.04.2005), 

δ. του π.δ. 57/2007 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που διέπουν το 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.)» (ΦΕΚ 59/Α714.03.2007), όπως έχουν τρο¬ 
ποποιηθεί και ισχύουν. 

2. Την Υ29/08.10.2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουρ¬ 
γό Οικονομικών, Γεώργιο Χουλιαράκη» (ΦΕΚ 2168/ 
Β709.10.2015). 

3α. Το γεγονός ότι από τις διατάξεις του παρόντος δι¬ 
ατάγματος προκαλείται σε βάρος του προϋπολογισμού 
του Ε.Κ.Δ.Δ.Α. (ΚΑΕ 0211,0212, 0238, 0561,0562, 0563, 
0564, 0565 και 0566) δαπάνη ύψους 588.600,00 ευρώ 
περίπου, η οποία μετά την πλήρη εφαρμογή των ρυθ¬ 
μίσεων του παρόντος θα ανέλθει στις 80.300,00 ευρώ 
περίπου. Πιο συγκεκριμένα η ως άνω δαπάνη αναλύεται 
α) ως προς την καταβολή επιδομάτων θέσεων ευθύνης 
στο ποσό των 16.800,00 ευρώ περίπου κατά το τρέχον 
οικονομικό έτος και στο ποσό των 33.600,00 ευρώ περί¬ 
που ετησίως για καθένα από τα επόμενα τέσσερα έτη και 
β) ως προς τη σύσταση θέσεων προσωπικού στο ποσό 
των 277.600,00 ευρώ περίπου κατά το τρέχον οικονομι¬ 


κό έτος και στο ποσό των 555.200,00 ευρώ περίπου για 
καθένα από τα επόμενα έτη, δαπάνη όμως η οποία μετά 
την πλήρη εφαρμογή του παρόντος θα ανέλθει στο ποσό 
των 46.600,00 ευρώ περίπου ετησίως. 

β. Την αριθμ. 4710/13-7-2018 απόφαση έγκρισης 
δέσμευσης πίστωσης του Εθνικού Κέντρου Δημόσιας 
Διοίκησης και Αυτοδιοίκησης. 

4. Την ΔΙΠΔΑ/Φ.5/10/12546/2-4-2018 εισηγητική έκθε¬ 
ση του Προϊσταμένου της Γενικής Διεύθυνσης Οικονομι¬ 
κών και Διοικητικών Υπηρεσιών του Υπουργείου Διοικη¬ 
τικής Ανασυγκρότησης ως προς το ότι η προκαλούμενη 
δαπάνη είναι εντός των δεσμευτικών ορίων δαπανών 
που έχουν τεθεί από το Μεσοπρόθεσμο Πλαίσιο Δημο¬ 
σιονομικής Στρατηγικής (Μ.Π.Δ.Σ.) 2018 - 2021. 

5. Την από 16/02/2018 απόφαση του Κυβερνητικού 
Συμβουλίου Μεταρρύθμισης, με την οποία εγκρίθηκε η 
έκθεση αξιολόγησης των δομών του Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.). 

6. Την αριθ. 183/2018 γνωμοδότηση του Συμβουλίου 
της Επικράτειας, μετά από πρόταση του Αναπληρωτή 
Υπουργού Οικονομικών και της Υπουργού Διοικητικής 
Ανασυγκρότησης, αποφασίζουμε: 

ΚΕΦΑΛΑΙΟ Α' 

Αποστολή και Όργανα Διοίκησης Ε.Κ.Δ.Δ.Α. 

Άρθρο 1 

Αποστολή του Ε.Κ.Δ.Δ.Α. 

1. Το Εθνικό Κέντρο Δημόσιας Διοίκησης και Αυτοδι¬ 
οίκησης (Ε.Κ.Δ.Δ.Α.) είναι νομικό πρόσωπο δημοσίου 
δικαίου με διοικητική και οικονομική αυτοτέλεια και 
εποπτεύεται από τον/την Υπουργό Διοικητικής Ανασυ¬ 
γκρότησης. 

2. Αποστολή του Ε.Κ.Δ.Δ.Α. είναι: 

α) Ο σχεδιασμός, η υλοποίηση, η αξιολόγηση και η 
αποτίμηση της εκπαίδευσης και επιμόρφωσης του πό¬ 
σης φύσεως προσωπικού των φορέων του ευρύτερου 
δημόσιου τομέα, όπως αυτοί ορίζονται ακολούθως: 

αα) οι κάθε είδους Δημόσιες Υπηρεσίες και Αρχές, 
που υπάγονται στο νομικό πρόσωπο του Δημοσίου και 
εκπροσωπούνται από αυτό και συγκεκριμένα οι Ανεξάρ¬ 
τητες (αυτοτελείς) Υπηρεσίες της πολιτειακής ηγεσίας 
του Κράτους, οι Δημόσιες Αρχές της νομοθετικής και 
της δικαστικής λειτουργίας του Κράτους, οι Ανεξάρτητες 
Διοικητικές Αρχές, τα Υπουργεία με τις Γενικές και τις 

Ειδικές Γραμματείες, τους ΔιοικητικούςΤομείς, τις Περι¬ 
φερειακές και τις Ειδικές Αποκεντρωμένες Υπηρεσίες, 
τις Υπηρεσίες Εξωτερικού, τις Υπηρεσίες και τα Σώματα 
Ελέγχου και Επιθεώρησης και τις Αυτοτελείς Δημόσιες 
Υπηρεσίες τους και οι Αποκεντρωμένες Διοικήσεις, 
ββ) τα Νομικά Πρόσωπα Δημοσίου Δικαίου (Ν.Π.Δ.Δ.), 
είτε της καθ' ύλην αυτοδιοίκησης (κατά εποπτεύον 
Υπουργείο) είτε της κατά τόπον αυτοδιοίκησης: Δήμοι 
(Ο.Τ.Α. α' βαθμού) και Περιφέρειες (Ο.Τ.Α. β' βαθμού) και 
γγ) τα Νομικά Πρόσωπα Ιδιωτικού Δικαίου (Ν.Π.Ι.Δ.), οι 
Ανώνυμες Εταιρείεςτου Δημοσίου, οι Δημόσιες Επιχειρή¬ 
σεις και Οργανισμοί (Δ.Ε.Κ.Ο.) και γενικότερα όλοι οι φορείς 
που εμπίπτουν στην έννοια του δημόσιου τομέα κατά τα ει¬ 
δικότερα οριζόμενα στο άρθρο 51 παρ. 1 του ν. 1892/1990 
(ΦΕΚ101 Α'), όπως ο τελευταίος εκάστοτε ισχύει. 

Εφεξής, όπου στις διατάξεις της κείμενης νομοθεσίας 
που διέπουν το Ε.Κ.Δ.Δ.Α. αναφέρεται ο όρος «ευρύτερος 
δημόσιος τομέας», νοούνται οι φορείς που αναφέρονται 
στο παρόν. 

β) Η επιμόρφωση των βουλευτών και των αιρετών 
οργάνων των Ο.Τ.Α. α' και β' βαθμού, καθώς και των 
έμμισθων και άμισθων δημοσίων λειτουργών. 

γ) Η επιμόρφωση των Διοικητικών και των Αναπλη¬ 
ρωτών Διοικητικών Γραμματέων Υπουργείων, τωνΤο- 
μεακών και των Ειδικών Τομεακών Γραμματέων, των 
πάσης φύσεως μονοπρόσωπων οργάνων διοίκησης των 
Νομικών Προσώπων Δημοσίου Δικαίου (Ν.Π.Δ.Δ.) και 
των Νομικών Προσώπων Ιδιωτικού Δικαίου (Ν.Π.Ι.Δ.), με 
εξαίρεση τις Ανώνυμες Εταιρείες που υπάγονται στο πε¬ 
δίο εφαρμογής του Κεφαλαίου Β' του ν. 3429/2005 (ΦΕΚ 
314 Α'), καθώς και των μελών των συλλογικών οργάνων 
διοίκησης αυτών. 

δ) Η δημιουργία επιτελικών στελεχών για τη δημόσια 
διοίκηση και την τοπική αυτοδιοίκηση. 

ε) Η συμβουλευτική υποστήριξη του Υπουργείου Δι¬ 
οικητικής Ανασυγκρότησης για τη χάραξη στρατηγικής 
ανάπτυξηςτου ανθρώπινου δυναμικού και την εφαρμο¬ 
γή μεταρρυθμιστικών δράσεων στον ευρύτερο δημόσιο 
τομέα. Η συμβουλευτική υποστήριξη των φορέων του 
δημόσιου τομέα σε θέματα ανάπτυξηςτου ανθρώπινου 
δυναμικού τους και οργανωτικής ανασυγκρότησής τους. 

στ) Η συμβολή στο διαρκή εκσυγχρονισμό της οργά¬ 
νωσης και λειτουργίας του ευρύτερου δημόσιου τομέα. 
3. Για την εκπλήρωση της αποστολής του το Ε.Κ.Δ.Δ.Α.: 
α) Εφαρμόζει μεθοδολογία ανίχνευσης των εκπαιδευ¬ 
τικών αναγκών για το σχεδίασμά και τον προγραμματι¬ 
σμό των προγραμμάτων επιμόρφωσης και κατάρτισης. 

β) Εφαρμόζει σύστημα πιστοποίησης των εκπαιδευ¬ 
τικών δομών, των προγραμμάτων επιμόρφωσης και 
κατάρτισης, καθώς και του επιπέδου γνώσεων και δεξι¬ 
οτήτων των υπαλλήλων του Δημοσίου, των Ν.Π.Δ.Δ. και 
των Ο.Τ.Α. α' και β' βαθμού. 

γ) Εκπονεί μελέτες, διενεργεί έρευνες και παρέχει τα 
πορίσματα και συμπεράσματα αυτών στον/στην Υπουρ¬ 
γό Διοικητικής Ανασυγκρότησης ή στον/στην καθ' ύλην 
αρμόδιο/α Υπουργό ή στον/στην επικεφαλής του ενδι¬ 
αφερομένου φορέα. 

δ) Συμμετέχει σε διαγωνισμούς για την ανάληψη δρα¬ 
στηριοτήτων που εμπίπτουν στην αποστολή του. 


ε) Καταγράφει, αναπτύσσει και τεκμηριώνει καινοτόμες 
μεθόδους, καλές πρακτικές και τεχνογνωσία σε θέματα 
εκπαίδευσης του ανθρώπινου δυναμικού και διοικητικής 
μεταρρύθμισης, ανασυνθέτει σε προτάσεις πολιτικής το 
σύνολο αυτών και ανατροφοδοτείτο Υπουργείο Διοικη¬ 
τικής Ανασυγκρότησης με τα σχετικά στοιχεία. 

στ) Συμβάλλεται με ιδρύματα ανώτατης εκπαίδευσης 
(πανεπιστημιακού και τεχνολογικού τομέα) της ημεδα¬ 
πής ή της αλλοδαπής, με εκπαιδευτικούς και ερευνητι¬ 
κούς φορείς που ανήκουν στο δημόσιο ή ιδιωτικό τομέα 
της ημεδαπής ή της αλλοδαπής, με διεθνείς και υπερεθνι¬ 
κούς οργανισμούς, καθώς και με πρόσωπα εγνωσμένου 
επιστημονικού κύρους. 

Άρθρο 2 

Όργανα Διοίκησης του Ε.Κ.Δ.Δ.Α. 

Όργανα διοίκησης του Ε.Κ.Δ.Δ.Α. είναι το Διοικητικό 
Συμβούλιο και ο/η Πρόεδρος. 

ΚΕΦΑΛΑΙΟ Β' 

Διάρθρωση Υπηρεσιών Ε.Κ.Δ.Δ.Α. - 

Αρμοδιότητες 

Άρθρο 3 

Οργανωτική Δομή 

Η διάρθρωση των Υπηρεσιών του Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.) είναι 
η ακόλουθη: 

Α. Εκπαιδευτικές - Ερευνητικές Μονάδες 

1. Εθνική Σχολή Δημόσιας Διοίκησης και Αυτοδιοίκη¬ 
σης (Ε.Σ.Δ.Δ.Α.) 

2. Ινστιτούτο Επιμόρφωσης (ΙΝ.ΕΠ.) - Περιφερειακό 
Ινστιτούτο Επιμόρφωσης Θεσσαλονίκης (Π.ΙΝ.ΕΠ.Θ.) 

3. ΙνστιτούτοΤεκμηρίωσης, Έρευνας και Καινοτομιών 
(Ι.Τ.Ε.Κ.) 

Β. Διοικητικές Μονάδες 

Γενική Διεύθυνση Οικονομικών και Διοικητικών Υπη¬ 
ρεσιών 

1. Διεύθυνση Αποδοτικότητας, Πιστοποίησης και Νέων 
Τεχνολογιών 

2. Διεύθυνση Ανθρώπινου Δυναμικού και Οργάνωσης 

3. Διεύθυνση Οικονομικών Υπηρεσιών 

Γ. Αυτοτελείς Μονάδες 

1. Αυτοτελές Τμήμα Διοικητικής Υποστήριξης Προέ¬ 
δρου και Συλλογικών Οργάνων 

2. Αυτοτελές Τμήμα Επικοινωνίας, Διεθνών και Δημο¬ 
σίων Σχέσεων 

3. Νομική Υπηρεσία 

4. Μονάδα Εσωτερικού Ελέγχου. 

Άρθρο 4 

Εθνική Σχολή Δημόσιας Διοίκησης 

και Αυτοδιοίκησης (Ε.Σ.Δ.Δ.Α.) 

1. Η Εθνική Σχολή Δημόσιας Διοίκησης και Αυτοδι¬ 
οίκησης (Ε.Σ.Δ.ΔΑ.) αποτελεί την εκπαιδευτική μονάδα 
του Ε.Κ.Δ.Δ.Α., που λειτουργεί σε επίπεδο Διεύθυνσης, 
με αποστολή τη δημιουργία επιτελικών στελεχών με 
επιστημονική εξειδίκευση, άρτια επαγγελματική κα¬ 
τάρτιση και σύγχρονη διοικητική αντίληψη, τα οποία 
προορίζονται για τη στελέχωση των υπηρεσιών της κε- 

ντρικής, της αποκεντρωμένης διοίκησης και τηςτοπικής 
αυτοδιοίκησης. 

2. Το εκπαιδευτικό - ερευνητικό έργο της Ε.Σ.Δ.Δ.Α. 
συνίσταται στο σχεδίασμά, τον προγραμματισμό, την 
παρακολούθηση και την αξιολόγηση της εκπαιδευτικής 
διαδικασίας της Σχολής και υλοποιείται από τα μέλη του 
Ειδικού Επιστημονικού Προσωπικού, οι οποίοι/ες διοι¬ 
κητικά υπάγονται απευθείας στο/στη Διευθυντή/ύντρια 
της Ε.Σ.Δ.Δ.Α. 

3. Στο πεδίο του εκπαιδευτικού - ερευνητικού έργου 
της Ε.Σ.Δ.Δ.Α. εμπίπτουν: 

α. Η μέριμνα για το σχεδίασμά του Προγράμματος 
Σπουδών της Ε.Σ.Δ.Δ.Α., προκειμένου να υποβληθεί προς 
έγκριση στο Δ.Σ. του Ε.Κ.Δ.Δ.Α., κατόπιν γνωμοδότησης 
του Επιστημονικού - Εκπαιδευτικού Συμβουλίου. 

β. Η μέριμνα για την ανίχνευση των αναγκών σε 
γνώσεις και δεξιότητες των υπηρεσιών της δημόσιας 
διοίκησης και της τοπικής αυτοδιοίκησης, στις οποίες 
διατίθενται προς διορισμό οι απόφοιτοι της Ε.Σ.Δ.Δ.Α. 

γ. Η συγκριτική επισκόπηση του Προγράμματος Σπου¬ 
δών της Ε.Σ.Δ.Δ.Α. με εκπαιδευτικά συστήματα και προ¬ 
γράμματα σπουδών ομόλογων σχολών της ημεδαπής 
και αλλοδαπής και η υποβολή προς το/τη Διευθυντή/ 
ύντρια της Ε.Σ.Δ.Δ.Α. σχετικών εισηγήσεων, με σκοπό 
την ποιοτική αναβάθμιση του Προγράμματος Σπουδών 
της Σχολής. 

δ. Ο σχεδιασμός, η παρακολούθηση και η αξιολόγηση 
της Πρακτικής Εκπαίδευσης. 

ε. Η μέριμνα για την κατάρτιση και την άρτια διεξαγω¬ 
γή του εβδομαδιαίου προγράμματος σπουδών και του 
προγράμματος εξετάσεων. 

στ. Η συμβουλευτική καθοδήγηση, η επιστημονική 
υποστήριξη και η επικουρία εν γένει των σπουδαστών/ 
στριώντης Ε.Σ.Δ.Δ.Α. και ο συντονισμός και η ενημέρωση 
των μελών του Κύριου Διδακτικού Προσωπικού (Κ.Δ.Π.) 
του Ε.Κ.Δ.Δ.Α. για θέματα της εκπαιδευτικής διαδικασίας. 

ζ. Η μέριμνα για την εκπόνηση εκπαιδευτικού υλικού 
για τις ανάγκες της εκπαιδευτικής διαδικασίας, βάσει 
εγκεκριμένων προδιαγραφών και σε συνεργασία με τα 
μέλη του Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α. 

η. Η εισήγηση για την προμήθεια και τον εμπλουτισμό 
τουΤμήματοςΤεκμηρίωσης και Βιβλιοθήκης με επιστη¬ 
μονικά συγγράμματα, μελέτες, έρευνες και εκθέσεις με 
σκοπό την ποιοτική αναβάθμιση του εκπαιδευτικού έρ¬ 
γου της Σχολής. 

θ. Η μέριμνα για την παραλαβή της βαθμολογίας των 
εξετάσεων που διεξάγονται στο πλαίσιο της εκπαιδευ¬ 
τικής διαδικασίας και η αρμόδια διαβίβασή της στο/στη 
Διευθυντή/ύντρια της Ε.Σ.Δ.Δ.Α. 

ι. Η εκπόνηση και η υποβολή προς το/τη Διευθυντή/ 
ύντρια της Ε.Σ.Δ.Δ.Α., σε μηνιαία βάση και με το πέρας 
της εκπαιδευτικής διαδικασίας, απολογιστικής έκθεσης 
σχετικά με την υλοποίηση και την αξιολόγηση του Προ¬ 
γράμματος Σπουδών, με παρατηρήσεις ως προς ενδεχό¬ 
μενες μεταβολές, τροποποιήσεις και αποκλίσεις. 

ια. Η εκπόνηση με το πέρας κάθε Φάσης/Κύκλου 
Σπουδών, έκθεσης αξιολόγησης των μελών του Κύρι¬ 
ου Διδακτικού Προσωπικού (Κ.Δ.Π.) του Ε.Κ.Δ.Δ.Α., που 
άσκησαν διδακτικά και λοιπά καθήκοντα στο πλαίσιο 


της εκπαιδευτικής διαδικασίας της Σχολής και η κοινο¬ 
ποίηση αυτής κατ'αρχήν στο/στη Διευθυντή/ύντρια της 
Ε.Σ.Δ.Δ.Α. και στη συνέχεια στον/στην Πρόεδρο και τα 
μέλη του Δ.Σ. του Ε.Κ.Δ.Δ.Α. 

ιβ. Η εισήγηση για την ανάθεση σε μέλη του Κύριου 
Διδακτικού Προσωπικού (Κ.Δ.Π.) του Ε.Κ.Δ.Δ.Α. καθη¬ 
κόντων παροχής διδακτικού έργου, σχεδιασμού τίτλων 
μαθημάτων, εκπόνησης εκπαιδευτικού υλικού, επίβλε¬ 
ψης και αξιολόγησης εργασιών σπουδαστών/στριών 
της Ε.Σ.Δ.Δ.Α. και λοιπών καθηκόντων, σύμφωνα και με 
τις σχετικές προβλέψεις του Κανονισμού Διαχείρισης 
Μητρώου Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α. και του Κανονισμού Σπουδών της Ε.Σ.Δ.Δ.Α. 

ιγ. Η διερεύνηση και η επιστημονική υποστήριξη συ¬ 
νεργασιών της Ε.Σ.Δ.Δ.Α. με ομόλογους εκπαιδευτικούς 
φορείς της ημεδαπής και αλλοδαπής, μέσω της συμμε¬ 
τοχής σε προγράμματα ανταλλαγών στο εξωτερικό. 

ιδ. Η συμμετοχή σε ερευνητικά και μελετητικά έργα 
που άπτονται των σκοπών λειτουργίας της Σχολής, σε 
συνεργασία με το Ινστιτούτο Τεκμηρίωσης, Έρευνας και 
Καινοτομιών (Ι.Τ.Ε.Κ.). 

ιε. Η ανίχνευση των αναγκών σε γνώσεις και δεξιότητες 
των αποφοίτων της Ε.Σ.Δ.Δ.Α. στις υπηρεσίες, στις οποίες 
έχουν διατεθεί προς διορισμό. 

ιστ. Η παρακολούθηση της σταδιοδρομίας των απο¬ 
φοίτων της Ε.Σ.Δ.Δ.Α. και η μέριμνα για το σχεδίασμά και 
την αξιολόγηση προγραμμάτων επανεκπαίδευσής τους. 

ιζ. Η αποτίμηση του αντίκτυπου που έχουν οι παρε¬ 
χόμενες από την Ε.Σ.Δ.Δ.Α. υπηρεσίες προεισαγωγικής 
εκπαίδευσης στον εκσυγχρονισμό και τη μεταρρύθμιση 
της δημόσιας διοίκησης και της τοπικής αυτοδιοίκησης, 
μέσω της βέλτιστης αξιοποίησης των αποφοίτων της 
Ε.Σ.Δ.Δ.Α. 

4. Στην Εθνική Σχολή Δημόσιας Διοίκησης και Αυτοδι¬ 
οίκησης (Ε.Σ.Δ.Δ.Α.) υπάγονται τα εξής δύο (2) Τμήματα: 

α. Τμήμα Συντονισμού Εκπαιδευτικού Έργου και 
β. Τμήμα Εκπαιδευόμενου Προσωπικού και Σταδιο¬ 
δρομίας Αποφοίτων. 

5. Στο πεδίο αρμοδιοτήτων του Τμήματος Συντονι¬ 
σμού Εκπαιδευτικού Έργου εμπίπτουν: 

α. Η μέριμνα για την κατάρτιση των εισηγήσεων 
προς το Δ.Σ. του Ε.Κ.Δ.Δ.Α. επί θεμάτων αρμοδιότητας 
Ε.Σ.Δ.Δ.Α., συμπεριλαμβανομένων του Προγράμματος 
Σπουδών και του Κανονισμού Σπουδών της Σχολής. 

β. Η εποπτεία υλοποίησης των αποφάσεων που λαμ- 
βάνονται από τα όργανα διοίκησης του Ε.Κ.Δ.Δ.Α. επί 
θεμάτων αρμοδιότητας Ε.Σ.Δ.Δ.Α. 

γ. Η μέριμνα για την εύρυθμη υλοποίηση της εκπαιδευ¬ 
τικής διαδικασίας, σε συμφωνία με το χρονοδιάγραμμα, 
τη μεθοδολογία και το περιεχόμενο των δραστηριοτή¬ 
των, των φάσεων εργασίας και των διακριτών τμημάτων, 
όπως αναγράφονται στα εγκεκριμένα Τεχνικά Δελτία 
Έργων και Υποέργων των εγκεκριμένων Πράξεων αρ¬ 
μοδιότητας Ε.Σ.Δ.Δ.Α. 

δ. Η προετοιμασία, ο σχεδιασμός και η διαμόρφωση 
προτάσεων υποβολής έργου και η διαβίβασή τους στο 
Τμήμα Συγχρηματοδοτούμενων Προγραμμάτων, προκει¬ 
μένου να αποτυπωθούν σε επίπεδο Τεχνικού Δελτίου, για 
ένταξη Πράξεων που αφορούν στην Ε.Σ.Δ.Δ.Α. 

ε. Η διαμόρφωση προτάσεων προς το/τη Διευθυντή/ 
ύντρια της Ε.Σ.Δ.Δ.Α. για την ανάληψη νομικών και οικο¬ 
νομικών δεσμεύσεων ως προς τα συγχρηματοδοτούμε- 
να έργα που υλοποιούνται από την Ε.Σ.Δ.Δ.Α. 

στ. Η ευθύνη για την εξασφάλιση της ορθής διοίκη¬ 
σης, παρακολούθησης και ελέγχου της εκτέλεσης και 
παραλαβής των συγχρηματοδοτούμενων έργων που 
υλοποιούνται από την Ε.Σ.Δ.Δ.Α., ως προς το φυσικό 
τους αντικείμενο, η σύνταξη περιοδικών εκθέσεων και 
αναφορών προόδου φυσικού αντικειμένου Πράξεων 
αρμοδιότητας Ε.Σ.Δ.Δ.Α. και η παροχή προς το Τμήμα 
Συγχρηματοδοτούμενων Προγραμμάτων όλων των ανα¬ 
γκαίων στοιχείων. 

ζ. Η τήρηση αρχείου με στοιχεία φυσικού αντικειμένου 
των υλοποιούμενων συγχρηματοδοτούμενων έργων της 
Ε.Σ.Δ.Δ.Α., με δικαιολογητικά και παραστατικά στοιχεία 
φυσικού αντικειμένου ανά Υποέργο. 

η. Η παρακολούθηση της εκτέλεσης του προϋπολο¬ 
γισμού έργων της Ε.Σ.Δ.Δ.Α. και η υποβολή προτάσεων 
προςτοΤμήμα Συγχρηματοδοτούμενων Προγραμμάτων 
για τροποποιήσεις σε περίπτωση διαπίστωσης αποκλί¬ 
σεων. 

θ. Η τήρηση των σχετικών διατάξεων για την πληροφό¬ 
ρηση και τη δημοσιότητα των εκτελούμενων συγχρημα¬ 
τοδοτούμενων έργων αρμοδιότητας Ε.Σ.Δ.Δ.Α. 

ι. Η συνδρομή και η διευκόλυνση των εθνικών και ενω- 
σιακών οργάνων, τα οποία είναι αρμόδια για τον έλεγχο 
των υλοποιούμενων συγχρηματοδοτούμενων έργων αρ¬ 
μοδιότητας Ε.Σ.Δ.Δ.Α., με την παροχή στοιχείων φυσικού 
αντικειμένου. 

ια. Η παροχή στοιχείων προς το Τμήμα Συγχρηματο¬ 
δοτούμενων Προγραμμάτων για τη διενέργεια όλων των 
απαιτούμενων διαδικασιών έγκαιρης χρηματοδότησης 
των έργων της Ε.Σ.Δ.Δ.Α. 

ιβ. Η τήρηση και η διαχείριση αρχείου του παραγόμε- 
νου για τις ανάγκες της Σχολής εκπαιδευτικού υλικού και 
των εκπονούμενων από τους/τις σπουδαστές/άστριες 
εργασιών και η μέριμνα υποβολής αντιγράφων αυτών 
στοΤμήμαΤεκμηρίωσης και Βιβλιοθήκης. 

ιγ. Η μέριμνα για την έκδοση αποφάσεων ανάθεσης σε 
μέλη του Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α. καθηκόντων παροχής διδακτικού έργου, σχε- 
διασμού τίτλων μαθημάτων, εκπόνησης εκπαιδευτικού 
υλικού, επίβλεψης και αξιολόγησης εργασιών σπουδα- 
στών/στριών της Ε.Σ.Δ.Δ.Α. και λοιπών καθηκόντων. 

ιδ. Η διεκπεραίωση των πάσης φύσεως διοικητικών 
θεμάτων που σχετίζονται με την υλοποίηση της Πρα¬ 
κτικής Εκπαίδευσης. 

6. Στο πεδίο αρμοδιοτήτων του Τμήματος Εκπαιδευ¬ 
όμενου Προσωπικού και Σταδιοδρομίας Αποφοίτων 
εμπίπτουν: 

α. Η διεκπεραίωση των πάσης φύσεως διοικητικών 
θεμάτων, όπως χορήγηση αδειών, παραίτηση σπουδα- 
στών/στριών, εκτέλεση πειθαρχικών αποφάσεων, μετα¬ 
κινήσεις εκτός έδρας σπουδαστών/στριών και μελών του 
Κύριου Διδακτικού Προσωπικού (Κ.Δ.Π.) του Ε.Κ.Δ.Δ.Α. 
για τις ανάγκες της εκπαιδευτικής διαδικασίας. 

β. Η τήρηση και η ενημέρωση του προσωπικού μητρώ¬ 
ου των σπουδαστών/στριών της Ε.Σ.Δ.Δ.Α. και η μέριμνα 


για την έκδοση των συναφών πιστοποιητικών και βεβαι¬ 
ώσεων, με βάση τα τηρούμενα στοιχεία. 

γ. Η μέριμνα για την εξασφάλιση των εκπαιδευτικών 
χώρων και του υλικοτεχνικού εξοπλισμού για τις ανά¬ 
γκες της εκπαιδευτικής διαδικασίας, σε συνεργασία με 
το Τμήμα Διοικητικής Μέριμνας. 

δ. Η καταχώρηση στο Ολοκληρωμένο Πληροφοριακό 
Σύστημα (Ο.Π.Σ.) του Ε.Κ.Δ.Δ.Α. δεδομένων και φυσικών 
δεικτών που πιστοποιούν την υλοποίηση της εκπαιδευ¬ 
τικής διαδικασίας της Σχολής. 

ε. Η συλλογή και η επεξεργασία στατιστικών στοιχείων 
που αφορούν στην υλοποίηση της εκπαιδευτικής διαδι¬ 
κασίας της Σχολής. 

στ. Η συγκέντρωση όλων των απαραίτητων στοιχείων 
των σπουδαστών/στριών και των μελών του Κύριου Δι¬ 
δακτικού Προσωπικού (Κ.Δ.Π.) του Ε.Κ.Δ.Δ.Α. και η απο¬ 
στολή τους προςτη Διεύθυνση Οικονομικών Υπηρεσιών 
για την εκκαθάριση και την καταβολή των αποδοχών και 
αποζημιώσεών τους, αντίστοιχα. 

ζ. Η ανακοίνωση των αποτελεσμάτων της εξεταστι¬ 
κής διαδικασίας στους/στις σπουδαστές/άστριες της 
Ε.Σ.Δ.Δ.Α. 

η. Η μέριμνα για την κατάρτιση και την προώθηση των 
αναγκαίων διοικητικών πράξεων διάθεσης προς διορι¬ 
σμό των αποφοίτων της Ε.Σ.Δ.Δ.Α. 

θ. Η διοικητική υποστήριξη, με όλες τις απαιτούμενες 
ενέργειες, της διενέργειας του εισαγωγικού διαγωνισμού 
της Ε.Σ.Δ.Δ.Α. και της λειτουργίας της Κεντρικής Επιτρο¬ 
πής Εξετάσεων και της Επιτροπής Επιλογής Θεμάτων. 

ι. Η παροχή πληροφοριών και στοιχείων στις αρμόδιες 
δικαστικές αρχές, σε περίπτωση άσκησης ενδίκων μέσων 
για θέματα αρμοδιότητας της Ε.Σ.Δ.Δ.Α., σε συνεργασία 
με τη Νομική Υπηρεσία. 

ια. Η ανάλυση της διαμόρφωσης των δαπανών, κατ' 
έτος και εκπαιδευτική σειρά, σύμφωνα με το εκτελού- 
μενο πρόγραμμα εκπαίδευσης και η παροχή σχετικών 
στοιχείων στη Διεύθυνση Οικονομικών Υπηρεσιών. 

ιβ. Η τήρηση και η ενημέρωση του Μητρώου Αποφοί¬ 
των της Ε.Σ.Δ.Δ.Α. και η επεξεργασία σχετικών στατιστι¬ 
κών στοιχείων. 

ιγ. Η ενη μέρωση των αποφοίτων της Ε.Σ.Δ.Δ.Α. επί θε¬ 
μάτων ενδιαφέροντος τους. 

ιδ. Η τήρηση αρχείου νομοθεσίας που αφορά στους 
αποφοίτους της Ε.Σ.Δ.Δ.Α. 

ιε. Η μέριμνα για την υλοποίηση προγραμμάτων επα¬ 
νεκπαίδευσης των αποφοίτων της Ε.Σ.Δ.Δ.Α. 

Άρθρο 5 

Ινστιτούτο Επιμόρφωσης (ΙΝ.ΕΠ.) 

Ι.Το Ινστιτούτο Επιμόρφωσης (ΙΝ.ΕΠ.) αποτελεί την 
εκπαιδευτική μονάδα του Ε.Κ.Δ.Δ.Α., που λειτουργεί σε 
επίπεδο Διεύθυνσης, με αποστολή την ανάπτυξη του 
ανθρώπινου δυναμικού της δημόσιας διοίκησης και της 
τοπικής αυτοδιοίκησης, μέσω της ανίχνευσης των εκπαι¬ 
δευτικών αναγκών καιτηςεπιμόρφωσηςτων δημοσίων 
λειτουργών και υπαλλήλων, των βουλευτών και των αιρε¬ 
τών οργάνων των Οργανισμών Τοπικής Αυτοδιοίκησης 
(Ο.Τ.Α.) α' και β' βαθμού και των επιτελικών στελεχών 
που κατέχουν διοικητικές θέσεις αυξημένης ευθύνης. 

2. Το επιμορφωτικό - ερευνητικό έργο του ΙΝ.ΕΠ. 
συνίσταται στο σχεδίασμά, τον προγραμματισμό, την 
παρακολούθηση, την αξιολόγηση των επιμορφωτικών 
δράσεων και την εκπόνηση ερευνών που συνδέονται 
με το έργο του Ινστιτούτου και υλοποιείται από τα μέλη 
του Ειδικού Επιστημονικού Προσωπικού, οι οποίοι/ες 
διοικητικά υπάγονται απευθείας στο/στη Διευθυντή/ 
ντριατου ΙΝ.Ε.Π.. 

3. Για τις ανάγκες υποστήριξης του επιμορφωτικού- 
ερευνητικού έργου, με απόφαση του/της Διευθυντή/ 
ύντριας του ΙΝ.ΕΠ. ορίζεται ένας/μία Υπεύθυνος/νη 
Σπουδών και Έρευνας ως Σύμβουλος Επιστημονικού 
Έργου. 

Ο/Η Σύμβουλος Επιστημονικού Έργου: 
α. Μεριμνά για την ανάπτυξη, εφαρμογή, παρακο¬ 
λούθηση, συντονισμό και αξιοποίηση της διαδικασίας 
ανίχνευσης εκπαιδευτικών αναγκών. 

β. Έχει την ευθύνη μελέτης, επεξεργασίας και διατύ¬ 
πωσης προτάσεων για εκπαιδευτικές δράσεις στο χώρο 
της δημόσιας διοίκησης, στο πλαίσιο της Συντονιστικής 
Επιτροπής Εκπαίδευσης. 

γ. Έχει την ευθύνη μελέτης, σχεδιασμού και διατύ¬ 
πωσης προτάσεων επί της εκπαιδευτικής διαδικασίας 
των επιμορφωτικών προγραμμάτων, σε συνεργασία 
με τη Διεύθυνση του ΙΝ.ΕΠ. και την Υποδιεύθυνση του 
Π.ΙΝ.ΕΠ.Θ., και ειδικότερα όσον αφορά στο σχεδίασμά, 
την αξιολόγηση, την πιστοποίηση, καθώς και την πα¬ 
ραγωγή και την αξιοποίηση του εκπαιδευτικού υλικού. 

δ. Συνεργάζεται με τους/τις Υπεύθυνους/νες Σπουδών 
και Έρευνας και τα Τμήματα Συντονισμού Επιμορφωτι¬ 
κού Έργου ΙΝ.ΕΠ. και Π.ΙΝ.ΕΠ.Θ. για την προετοιμασία 
του εξαμηνιαίου προγραμματισμού. 

ε. Έχει την ευθύνη αξιολόγησης των αιτημάτων των 
φορέων και υποβολής σχετικών προτάσεων υλοποίησης 
επιμορφωτικών δράσεων, καθώς και παρακολούθησης 
των αιτημάτων των φορέων. 

στ. Έχει την ευθύνη παροχής συμβουλευτικών/υπο- 
στηρικτικών υπηρεσιών στους/στις Υπεύθυνους/νες 
Σπουδών και Έρευνας, για θέματα που αφορούν στην 
εκπαιδευτική διαδικασία (στοχοθεσία των προγραμμά¬ 
των, επιλογή εισηγητών, εφαρμογή νέων εκπαιδευτικών 
διαδικασιών). 

4. Στο πεδίο του επιμορφωτικού - ερευνητικού έργου 
του ΙΝ.ΕΠ. εμπίπτουν: 

α. Η ανάπτυξη, η εφαρμογή και η αξιοποίηση των 
μεθόδων και εργαλείων της ανίχνευσης εκπαιδευτικών 
αναγκών, με στόχο το σχεδίασμά ολοκληρωμένων και 
συνεκτικών δράσεων επιμόρφωσης. 

β. Η συνεργασία με φορείς του ευρύτερου δημόσιου 
τομέα, και ιδίως με τις αρμόδιες για ζητήματα επιμόρφω¬ 
σης και ανάπτυξης του ανθρώπινου δυναμικού μονάδες 
των φορέων αυτών. 

γ. Η εκπόνηση και η υποβολή προς το/τη Διευθυντή/ 
ύντρια του ΙΝ.ΕΠ, σε μηνιαία βάση και με το πέρας του 
εξαμηνιαίου προγραμματισμού του Ινστιτούτου, απο¬ 
λογιστικής έκθεσης σχετικά με την υλοποίηση και την 
αξιολόγηση των επιμορφωτικών προγραμμάτων, με 
παρατηρήσεις ως προς ενδεχόμενες μεταβολές, τρο¬ 
ποποιήσεις και αποκλίσεις. 


δ. Η εκπόνηση, με το πέρας του εξαμηνιαίου προ¬ 
γραμματισμού του ΙΝ.ΕΠ., έκθεσης αξιολόγησης των 
μελών του Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α., που άσκησαν διδακτικά και λοιπά καθήκο¬ 
ντα στο πλαίσιο των επιμορφωτικών δράσεων του Ιν¬ 
στιτούτου και η κοινοποίηση αυτής κατ'αρχήν στο/στη 
Διευθυντή/ύντριατου ΙΝ.ΕΠ. και στη συνέχεια στον/στην 
Πρόεδρο και τα μέλη του Δ.Σ. του Ε.Κ.Δ.Δ.Α. 

ε. Η συμμετοχή στις διαδικασίες πιστοποίησης των επι¬ 
μορφωτικών προγραμμάτων και των επιμορφούμενων, 
σε συνεργασία με το Τμήμα Πιστοποίησης, Οργάνωσης 
και Αποδοτικότητας. 

στ. Η αποδελτίωση δημόσιων πολιτικών, η καταγραφή 
και η διάχυση καλών πρακτικών, καινοτόμων μεθόδων και 
τεχνογνωσίας, η εκπόνηση μελετών και η διεξαγωγή ερευ¬ 
νών σε θέματα ανίχνευσης εκπαιδευτικών αναγκών και 
ανάπτυξης ανθρώπινου δυναμικού, σε συνεργασία με το 
ΙνστιτούτοΤεκμηρίωσης, Έρευνας και Καινοτομιών (Ι.Τ.Ε.Κ.). 

ζ. Η μελέτη, ο σχεδιασμός και η επεξεργασία προδι¬ 
αγραφών και προτύπων σχετικά με τις μεθόδους, τις 
διαδικασίες και τις εφαρμογές, που υποστηρίζουν την 
οργάνωση και το περιεχόμενο της επιμόρφωσης (εκ¬ 
παιδευτικό υλικό, εκπαιδευτικό λογισμικό, καινοτόμες 
τεχνικές και σύγχρονα εργαλεία εκπαίδευσης). 

η. Η εισήγηση για την ανάθεση σε μέλη του Κύριου 
Διδακτικού Προσωπικού (Κ.Δ.Π.) του Ε.Κ.Δ.Δ.Α. καθη¬ 
κόντων παροχής διδακτικού έργου, σχεδιασμού και πι¬ 
στοποίησης φακέλων επιμορφωτικών προγραμμάτων, 
εκπόνησης εκπαιδευτικού υλικού, ανίχνευσης επιμορ¬ 
φωτικών αναγκών και λοιπών καθηκόντων, σύμφωνα και 
με τις σχετικές προβλέψεις του Κανονισμού Διαχείρισης 
Μητρώου Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α. 

θ. Η επιλογή των δημοσίων υπαλλήλων που συμμετέ¬ 
χουν στα επιμορφωτικά προγράμματα του ΙΝ.ΕΠ., μετά 
από αξιολόγηση των αιτήσεων συμμετοχής τους βάσει 
προδιαγεγραμμένων κριτηρίων. 

ι. Η αξιοποίηση των αποτελεσμάτων της αξιολόγησης 
της εισαγωγικής εκπαίδευσης και της διαρκούς επιμόρ¬ 
φωσης των υπαλλήλων. 

5. Στο Ινστιτούτο Επιμόρφωσης (ΙΝ.ΕΠ.) υπάγονται τα 
εξής δύο (2) Τμήματα: 

α. Τμήμα Συντονισμού Επιμορφωτικού Έργου και 
β. Τμήμα Διοικητικής Υποστήριξης Επιμορφωτικού 
Έργου. 

6. Στο πεδίο αρμοδιοτήτων του Τμήματος Συντονι¬ 
σμού Επιμορφωτικού Έργου εμπίπτουν: 

α. Η διαμόρφωση του εξαμηνιαίου προγραμματισμού 
του ΙΝ.ΕΠ. σε συνεργασία με το/τη Σύμβουλο Επιστημο¬ 
νικού Έργου και τους/τις Υπεύθυνους/νες Σπουδών και 
Έρευνας, η παρακολούθηση των διαδικασιών υλοποίη¬ 
σης και τήρησης του χρονοδιαγράμματος του. 

β. Η μέριμνα για την κατάρτιση των εισηγήσεων προς 
το Δ.Σ. του Ε.Κ.Δ.Δ.Α. επί θεμάτων αρμοδιότητας ΙΝ.ΕΠ. 

γ. Η εποπτεία υλοποίησης των αποφάσεων που λαμ- 
βάνονται από τα όργανα διοίκησης του Ε.Κ.Δ.Δ.Α. επί 
θεμάτων αρμοδιότητας ΙΝ.ΕΠ. 

δ. Η προετοιμασία, ο σχεδιασμός και η διαμόρφωση 
προτάσεων υποβολής έργου και η διαβίβασή τους στο 

Τμήμα Συγχρηματοδοτούμενων Προγραμμάτων, προ- 
κειμένου να αποτυπωθούν σε επίπεδο Τεχνικού Δελτίου, 
για ένταξη Πράξεων που αφορούν στο ΙΝ.ΕΠ. 

ε. Η διαμόρφωση προτάσεων προς το/τη Διευθυντή/ 
ύντρια του ΙΝ.ΕΠ. για την ανάληψη νομικών και οικονο¬ 
μικών δεσμεύσεων συγχρηματοδοτούμενων έργων που 
υλοποιούνται από το ΙΝ.ΕΠ. 

στ. Η ευθύνη για την εξασφάλιση της ορθής διοίκησης, 
παρακολούθησης και ελέγχου της εκτέλεσης και παρα- 
λαβήςτων συγχρηματοδοτούμενων έργων που υλοποι¬ 
ούνται από το ΙΝ.ΕΠ., ως προς το φυσικό τους αντικεί¬ 
μενο, η σύνταξη περιοδικών εκθέσεων και αναφορών 
προόδου φυσικού αντικειμένου Πράξεων αρμοδιότητας 
ΙΝ.ΕΠ. και η παροχή προςτοΤμήμα Συγχρηματοδοτού¬ 
μενων Προγραμμάτων όλων των αναγκαίων στοιχείων. 

ζ. Η τήρηση αρχείου με στοιχεία φυσικού αντικειμένου 
ανά Υποέργο των υλοποιούμενων συγχρηματοδοτού¬ 
μενων έργων του ΙΝ.ΕΠ., ενδιαφέροντος του Τμήματος. 

η. Η τήρηση των σχετικών διατάξεων για την πληρο¬ 
φόρηση και τη δημοσιότητα των εκτελούμενων συγχρη¬ 
ματοδοτούμενων έργων αρμοδιότητας ΙΝ.ΕΠ. 

θ. Η συνδρομή και η διευκόλυνση των εθνικών και 
ενωσιακών οργάνων, τα οποία είναι αρμόδια για τον 
έλεγχο των υλοποιούμενων συγχρηματοδοτούμενων 
έργων αρμοδιότητας ΙΝ.ΕΠ., με την παροχή στοιχείων 
φυσικού αντικειμένου. 

ι. Η παροχή στοιχείωνπροςτοΤμήμαΣυγχρηματοδο- 
τούμενων Προγραμμάτων για τη διενέργεια όλων των 
απαιτούμενων διαδικασιών έγκαιρης χρηματοδότησης 
των έργων του ΙΝ.ΕΠ. 

ια. Η τήρηση και η διαχείριση αρχείου του παραγό- 
μενου για τις ανάγκες του ΙΝ.ΕΠ. εκπαιδευτικού υλικού, 
καθώς και των υποβαλλόμενων από τους φορείς της 
δημόσιας διοίκησης και της τοπικής αυτοδιοίκησης 
σχεδίων και αιτημάτων εκπαίδευσης. 

ιβ. Η μέριμνα για την έκδοση αποφάσεων ανάθεσης 
σε μέλη του Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α. καθηκόντων παροχής διδακτικού έργου, εκπό¬ 
νησης εκπαιδευτικού υλικού, σχεδιασμού και πιστοποίη¬ 
σης φακέλων επιμορφωτικών προγραμμάτων, ανίχνευ¬ 
σης επιμορφωτικών αναγκών και λοιπών καθηκόντων. 

ιγ. Η συλλογή και η επεξεργασία στατιστικών στοιχείων 
που αφορούν στο επιμορφωτικό έργο του Ινστιτούτου. 

ιδ. Η μέριμνα για την έκδοση και τη χορήγηση σε 
φορείς της δημόσιας διοίκησης και της τοπικής αυτο¬ 
διοίκησης βεβαίωσης κατόπιν σχετικής εισήγησης του 
Συμβούλου Επιστημονικού Έργου περί μη ένταξης στον 
προγραμματισμό του ΙΝ.ΕΠ. συγκεκριμένων επιμορφωτι¬ 
κών προγραμμάτων, ως προϋπόθεσης για την υλοποίησή 
τους από τους ίδιους τους ενδιαφερομένους φορείς και 
για τη νόμιμη εξόφληση των σχετικών δαπανών, κατ' 
εφαρμογή της κείμενης νομοθεσίας. 

7. Στο πεδίο αρμοδιοτήτων του Τμήματος Διοικητικής 
Υποστήριξης Επιμορφωτικού Έργου εμπίπτουν: 

α. Η τήρηση και η επικαιροποίηση αρχείου φορέων 
του ευρύτερου δημόσιου τομέα και η μέριμνα για την 
ενημέρωσή τους σχετικά με τα επιμορφωτικά θεματικά 
πεδία και τις διαδικασίες συμμετοχής στις επιμορφωτικές 
δράσεις του ΙΝ.ΕΠ. 


β. Η έγκαιρη συλλογή και ο έλεγχος του φακέλου με 
όλα τα απαραίτητα παραστατικά και δικαιολογητικά για 
κάθε επιμορφωτικό πρόγραμμα του ΙΝ.ΕΠ., συμπεριλαμ¬ 
βανομένων των δικαιολογητικών που σχετίζονται με την 
επαγγελματική ιδιότητα των μελών του Κύριου Διδακτι¬ 
κού Προσωπικού (Κ.Δ.Π.) του Ε.Κ.Δ.Δ.Α., και η αποστολή 
τους στη Διεύθυνση Οικονομικών Υπηρεσιών για την 
εκκαθάριση των σχετικών δαπανών και την πληρωμή 
των δικαιούχων. 

γ. Η μέριμνα για την ηλεκτρονική έκδοση των βεβαιώ¬ 
σεων παρακολούθησης και των βεβαιώσεων πιστοποί¬ 
ησης, των βεβαιώσεων υπέρβασης του επιτρεπόμενου 
ορίου απουσιών και των βεβαιώσεων για την κάλυψη 
οδοιπορικών εξόδων. 

δ. Η μέριμνα για την ψηφιακή αναπαραγωγή του εκ¬ 
παιδευτικού υλικού και η προετοιμασία και η διανομή 
των φακέλων των επιμορφούμενων. 

ε. Η μέριμνα για την εξασφάλιση των εκπαιδευτικών 
χώρων και του υλικοτεχνικού εξοπλισμού για τις ανάγκες 
των επιμορφωτικών προγραμμάτων του ΙΝ.ΕΠ., σε συ¬ 
νεργασία με το Τμήμα Διοικητικής Μέριμνας. 

στ. Η διεκπεραίωση των πόσης φύσεως οργανωτι¬ 
κών θεμάτων που σχετίζονται με την υλοποίηση των 
επιμορφωτικών δράσεων του ΙΝ.ΕΠ., όπως εξασφάλιση 
υπηρεσιών μετακίνησης, διαμονής και διατροφής των 
μελών του Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α., καθώς και υπηρεσιών διαμονής και διατροφής 
των επιμορφούμενων. 

ζ. Η καταχώρηση στο Ολοκληρωμένο Πληροφοριακό 
Σύστημα (Ο.Π.Σ.) του Ε.Κ.Δ.Δ.Α. δεδομένων και φυσικών 
δεικτών που πιστοποιούν τη διεξαγωγή των επιμορφω¬ 
τικών προγραμμάτων του ΙΝ.ΕΠ. 

η. Η ευθύνη της οργανωτικής υποστήριξηςτηςΣυντο- 
νιστικής Επιτροπής Εκπαίδευσης. 

θ. Η οργανωτική υποστήριξη και η εποπτεία υλοποίη¬ 
σης των επιμορφωτικών δράσεων που διεξάγονται εκτός 
των εκπαιδευτικών χώρων του κτιρίου του Ε.Κ.Δ.Δ.Α. 

ι. Ο συντονισμός, η παρακολούθηση και ο έλεγχος των 
επιμορφωτικών δράσεων του ΙΝ.ΕΠ., που υλοποιούνται 
σε συνεργασία με τα Αυτοτελή Τμήματα Εκπαίδευσης 
των Αποκεντρωμένων Διοικήσεων. 

ια. Η τήρηση αρχείου με στοιχεία φυσικού αντικειμένου 
ανά Υποέργο των υλοποιηθέντων συγχρηματοδοτούμε¬ 
νων έργων του ΙΝ.ΕΠ., ενδιαφέροντος του Τμήματος. 

Άρθρο 6 

Περιφερειακό Ινστιτούτο Επιμόρφωσης 

Θεσσαλονίκης (Π.ΙΝ.ΕΠ.Θ.) 

Ι.Το Περιφερειακό Ινστιτούτο Επιμόρφωσης Θεσσα¬ 
λονίκης (Π.ΙΝ.ΕΠ.Θ.) αποτελεί την αποκεντρωμένη εκπαι¬ 
δευτική μονάδα του Ινστιτούτου Επιμόρφωσης (ΙΝ.ΕΠ.), 
που λειτουργεί σε επίπεδο Υποδιεύθυνσης, με αποστολή 
ανάλογη προς εκείνη του ΙΝ.ΕΠ., κατά το λόγο της κατά 
τόπο αρμοδιότητάς του, που εκτείνεται στις Περιφέρειες 
Κεντρικής Μακεδονίας, Δυτικής Μακεδονίας, Ανατολικής 
Μακεδονίας - Θράκης, Ηπείρου και Θεσσαλίας. Η επο¬ 
πτεία επί του Π.ΙΝ.ΕΠ.Θ. ασκείται από το ΙΝ.ΕΠ. 

2. Το επιμορφωτικό - ερευνητικό έργο του Π.ΙΝ.ΕΠ.Θ. 
συνίσταται στο σχεδίασμά, τον προγραμματισμό, την 

παρακολούθηση, την αξιολόγηση των επιμορφωτικών 
δράσεων και την εκπόνηση ερευνών που συνδέονται με 
το έργο του Περιφερειακού Ινστιτούτου και υλοποιείται 
από τα μέλη του Ειδικού Επιστημονικού Προσωπικού, οι 
οποίοι/ες διοικητικά υπάγονται απευθείας στο/στη Δι- 
ευθυντή/ύντριατου ΙΝ.ΕΠ. και ασκούν τις αυτές με τους/ 
τις Υπεύθυνους/νες Σπουδών καιΈρευναςτου ΙΝ.ΕΠ. αρ¬ 
μοδιότητες, κατά το λόγο της κατά τόπο αρμοδιότητας 
του Π.ΙΝ.ΕΠ.Θ. 

3. Στο Περιφερειακό Ινστιτούτο Επιμόρφωσης Θεσσα¬ 
λονίκης (Π.ΙΝ.ΕΠ.Θ.) υπάγονται τα εξής δύο (2) Τμήματα: 

α. Τμήμα Συντονισμού Επιμορφωτικού Έργου και 
β. Τμήμα Διοικητικής Υποστήριξης Επιμορφωτικού 
Έργου. 

4. Στο πεδίο αρμοδιοτήτων του Τμήματος Συντονι¬ 
σμού Επιμορφωτικού Έργου και του Τμήματος Διοικη¬ 
τικής Υποστήριξης Επιμορφωτικού Έργου Π.ΙΝ.ΕΠ.Θ. 
αναλογούν οι αυτές αρμοδιότητες, που εμπίπτουν στο 
πεδίο αρμοδιοτήτων των αντίστοιχων Τμημάτων του 
ΙΝ.ΕΠ., κατά το λόγο της κατά τόπο αρμοδιότητας του 
Π.ΙΝ.ΕΠ.Θ. 

Στο πεδίο αρμοδιοτήτων του Τμήματος Διοικητικής 
Υποστήριξης Επιμορφωτικού Έργου Π.ΙΝ.ΕΠ.Θ. εμπί¬ 
πτουν επιπλέον οι εξής αρμοδιότητες: 

α. Η μέριμνα για τη λειτουργία των κτιριακών εγκα¬ 
ταστάσεων και τη διαχείριση, παραλαβή, φύλαξη, εσω¬ 
τερική διανομή, καταγραφή και απογραφή κάθε είδους 
υλικού του ΠΙΝ.ΕΠ.Θ.. 

β. Η διαχείριση της υπηρεσιακής αλληλογραφίας του 
Π.ΙΝ.ΕΠ.Θ., η επικύρωση αντιγράφων εγγράφων και η 
βεβαίωση του γνησίου της υπογραφής, κατ' εφαρμογή 
της κείμενης νομοθεσίας. 

Άρθρο 7 

Ινστιτούτο Τεκμηρίωσης, Έρευνας 
και Καινοτομιών (Ι.Τ.Ε.Κ.) 

1. Το Ινστιτούτο Τεκμηρίωσης, Έρευνας και Καινο¬ 
τομιών (Ι.Τ.Ε.Κ.) αποτελεί την ερευνητική μονάδα του 
Ε.Κ.Δ.Δ.Α., που λειτουργεί σε επίπεδο Διεύθυνσης, με 
αποστολή την εμπέδωση της αρχής της ανοικτής διακυ¬ 
βέρνησης, την υποστήριξη των πολιτικών ανοικτών δε¬ 
δομένων και τη συμβουλευτική υποστήριξη του Υπουρ¬ 
γείου Διοικητικής Ανασυγκρότησης και των φορέων του 
δημόσιου τομέα, μέσω της διενέργειας ερευνών και της 
εκπόνησης μελετών επί θεμάτων που άπτονται της ανά¬ 
πτυξης του ανθρώπινου δυναμικού και του εκσυγχρονι¬ 
σμού της οργάνωσης και της λειτουργίας του ευρύτερου 
δημόσιου τομέα, καθώς και μέσω της τεκμηρίωσης, της 
μεταφοράς και της διάχυσης τεχνογνωσίας, καινοτομίας 
και καλών πρακτικών επί συναφών θεμάτων. 

2. Στο ΙνστιτούτοΤεκμηρίωσης,Έρευνας και Καινοτο¬ 
μιών (Ι.Τ.Ε.Κ.) υπάγονται τα εξής τρία (3) Τμήματα: 

α. Τμήμα Έρευνας και Καινοτομίας, 
β. Τμήμα Διαχείρισης και Παρακολούθησης της Πλη¬ 
ροφορίας στη Δημόσια Διοίκηση και 
γ. Τμήμα Τεκμηρίωσης και Βιβλιοθήκης. 

3. Στο πεδίο αρμοδιοτήτωντουΤμήματοςΈρευνας και 
Καινοτομίας εμπίπτουν: 


α. Η παρακολούθηση, η καταγραφή και η μελέτη και- 
νοτόμων μεθόδων, διαδικασιών και προσεγγίσεων τόσο 
σε διεθνές επίπεδο, όσο και στην εθνική δημόσια διοί¬ 
κηση και την τοπική αυτοδιοίκηση. 

β. Η μελέτη, η έρευνα και η πιλοτική εφαρμογή και- 
νοτόμων μεθόδων για την αντιμετώπιση φαινομένων 
δυσλειτουργίας σε υπηρεσίες του ευρύτερου δημόσιου 
τομέα, ιδιαίτερα σε τομείς που διαπιστώνεται χαμηλός 
βαθμός ικανοποίησης των πολιτών από τις παρεχόμενες 
υπηρεσίες. 

γ. Ο σχεδιασμός και η υλοποίηση εργαστηρίων ανοι¬ 
κτής συμμετοχικής διακυβέρνησης και καινοτόμων ερ¬ 
γαστηρίων. 

δ. Η διενέργεια και η πραγματοποίηση ερευνών, με¬ 
λετών και εκδόσεων, σχετικών με την ανάπτυξη του αν¬ 
θρώπινου δυναμικού, την εισαγωγή οργανωτικών και 
λειτουργικών αλλαγών, τις καινοτόμες μεθόδους, διαδι¬ 
κασίες και προσεγγίσεις στη δημόσια διοίκηση και την 
τοπική αυτοδιοίκηση και άλλα θέματα ενδιαφέροντος 
της δημόσιας διοίκησης, σε συνεργασία με τις εκπαιδευ¬ 
τικές μονάδες του Ε.Κ.Δ.Δ.Α. 

ε. Η ανάθεση, ύστερα από έγκριση των αρμοδίων ορ¬ 
γάνων, των ανωτέρω δραστηριοτήτων σε άλλους φορείς, 
δημόσιους ή ιδιωτικούς, εσωτερικού ή εξωτερικού, αυ- 
τοτελώς ή σε συνεργασία με αυτούς. 

στ. Η ανάληψη, αυτοτελώς ή σε συνεργασία με άλλους 
φορείς, της διενέργειας των παραπάνω μελετών και εκ¬ 
δόσεων, κατόπιν εντολής τρίτων και έναντι αμοιβής. 

4. Στο πεδίο αρμοδιοτήτων τουΤμήματος Διαχείρισης 
και Παρακολούθησης της Πληροφορίας στη Δημόσια 
Διοίκηση εμπίπτουν: 

α. Η μέριμνα για το συνεχή εμπλουτισμό του Ψηφιακού 
Αποθετηρίου Διοικητικής Γνώσης με μελέτες και έρευνες, 
εκθέσεις πολιτικής καινοτόμων εργαστηρίων, στοιχεία 
ανοικτών διαβουλεύσεων, εκπαιδευτικό υλικό του ΙΝ.ΕΠ. 
και εργασίες σπουδαστών/στριών της Ε.Σ.Δ.Δ.Α., σε συ¬ 
νεργασία μετοΤμήμαΤεκμηρίωσης και Βιβλιοθήκης. 

β. Η συγκέντρωση, η επεξεργασία και η διάχυση 
στοιχείων, πληροφοριών και μεταδεδομένων σε θέμα¬ 
τα ανάπτυξης του ανθρώπινου δυναμικού, εισαγωγής 
οργανωτικών και λειτουργικών αλλαγών, καινοτόμων 
μεθόδων, διαδικασιών και προσεγγίσεων στη δημόσια 
διοίκηση και την τοπική αυτοδιοίκηση και άλλα θέματα 
ενδιαφέροντος της δημόσιας διοίκησης. 

γ. Η υποβολή προτάσεων για την αντιμετώπιση φαι¬ 
νομένων δυσλειτουργίας σε υπηρεσίες του ευρύτερου 
δημόσιου τομέα, ιδιαίτερα σε τομείς που διαπιστώνεται 
χαμηλός βαθμός ικανοποίησης των πολιτών από τις πα¬ 
ρεχόμενες υπηρεσίες. 

δ. Η ανάπτυξη, σε συνεργασία με τις εκπαιδευτικές 
μονάδες του Ε.Κ.Δ.Δ.Α., συστήματος συγκέντρωσης, 
επεξεργασίας και ανάλυσης στατιστικών στοιχείων και 
πληροφοριών, σχετικά με την παροχή των υπηρεσιών 
επαγγελματικής κατάρτισης, εκπαίδευσης και επιμόρ¬ 
φωσης του ανθρώπινου δυναμικού της δημόσιας διοί¬ 
κησης και η έκδοση ετήσιων και πενταετών, αναλυτικών 
εκθέσεων πεπραγμένων. 

ε. Η επεξεργασία των πορισμάτων και κάθε υλικού 
ανατροφοδότησης από τους φορείς στους οποίους το 

Ε.Κ.Δ.Δ.Α. παρείχε υπηρεσίες επιμόρφωσης ιδίως των 
αποτελεσμάτων της αξιολόγησης της εισαγωγικής εκπαί¬ 
δευσης και της διαρκούς επιμόρφωσηςτων υπαλλήλων. 

στ. Η υποστήριξη του κοινωνικού ελέγχου της δημό¬ 
σιας διοίκησης, καθώς και της λειτουργίας του Παρατη- 
ρητηρίου της Δημόσιας Διοίκησης, όπως προβλέπεται 
στο άρθρο 24 του ν. 4369/2016 (ΦΕΚ 33 Α'). 

ζ. Η επεξεργασία των πρωτογενών δεδομένων και των 
κάθε μορφής ετήσιων εκθέσεων της δημόσιας διοίκησης 
που εκπονούνται στο πλαίσιο του συστήματος κοινωνι¬ 
κής λογοδοσίας της δημόσιας διοίκησης με στόχο την 
ανάδειξη συμπερασμάτων. 

η. Η επεξεργασία και η αξιολόγηση των εκθέσεων που 
υποβάλλουν οι εκπαιδευόμενοι και ιδιαίτερα οι Προϊστά¬ 
μενοι Διευθύνσεων και Τμημάτων, που αφορούν στον 
ανασχεδιασμό δομών και διαδικασιών και συμβάλλουν 
στη λειτουργική αναβάθμιση των υπηρεσιών στις οποίες 
προΐστανται. 

5. Στο πεδίο αρμοδιοτήτων του Τμήματος Τεκμηρίω¬ 
σης και Βιβλιοθήκης εμπίπτουν: 

α. Η ανάπτυξη και τεκμηρίωση του υλικού του Ψηφι¬ 
ακού Αποθετηρίου Διοικητικής Γνώσης, σε συνεργασία 
μετοΤμήμαΔιαχείρισης και Παρακολούθησηςτης Πλη¬ 
ροφορίας στη Δημόσια Διοίκηση. 

β. Η μέριμνα για τη διασφάλιση της προσβασιμότητας 
των φορέων της δημόσιας διοίκησης και της τοπικής 
αυτοδιοίκησης, όπως επίσης των ιδιωτών και ιδιωτικών 
φορέων, σε στατιστικά δεδομένα, καθώς και σε μελέτες 
και έρευνες που οι υπηρεσίες της δημόσιας διοίκησης και 
της τοπικής αυτοδιοίκησης εκπονούν, είτε με ίδια μέσα, 
είτε μέσω εξωτερικού αναδόχου, και που υποχρεούνται 
να κοινοποιούν στο Ε.Κ.Δ.Δ.Α. ως απαραίτητη προϋπό¬ 
θεση αποπληρωμής αυτών. 

γ. Ο συνεχής εμπλουτισμός της Βιβλιοθήκης του 
Ε.Κ.Δ.Δ.Α., κατόπιν σχετικών εγκριτικών αποφάσεων των 
αρμοδίων οργάνων, με βιβλία και περιοδικά - σε έντυ¬ 
πη και ηλεκτρονική μορφή - καθώς και με κάθε άλλης 
μορφής εκπαιδευτικό - ερευνητικό υλικό σε αντικείμενα 
επιστημονικού ενδιαφέροντος του Ε.Κ.Δ.Δ.Α. 

δ. Η επιμέλεια συγκέντρωσης, καταγραφής και αρχειο¬ 
θέτησης του εκπαιδευτικού υλικού που παράγεται για τις 
ανάγκες υλοποίησης των προγραμμάτων του Ε.Κ.Δ.Δ.Α., 
καθώς και των τελικών εργασιών και άλλων ατομικών 
και ομαδικών εργασιών των σπουδαστών/στριών της 
Ε.Σ.Δ.Δ.Α. 

ε. Η συνεργασία με βιβλιοθήκες, κέντρα ερευνών, 
μελετών και τεκμηρίωσης εσωτερικού και εξωτερικού, 
καθώς και με άλλους οργανισμούς, ιδρύματα και λοιπούς 
φορείς που ασχολούνται με τη συλλογή, την ταξινόμηση 
και την τήρηση στοιχείων που ενδιαφέρουν το Ε.Κ.Δ.Δ.Α. 

στ. Η μέριμνα για τη συντήρηση, την πρόληψη φθοράς 
και την αποκατάσταση φθαρμένου υλικού, καθώς και για 
τη βιβλιοδεσία παντός εντύπου που χρήζει της εν λόγω 
επεξεργασίας. 

ζ. Η εκπόνηση Κανονισμού Λειτουργίας της Βιβλιοθή¬ 
κης στον οποίο προβλέπονται, μεταξύ άλλων, το σύστη¬ 
μα δανεισμού και οι προϋποθέσεις παροχής υπηρεσιών 
εξυπηρέτησης των χρηστών της Βιβλιοθήκης. 


Άρθρο 8 

Γενική Διεύθυνση Οικονομικών 
και Διοικητικών Υπηρεσιών 

1. Στρατηγικός σκοπός της Γενικής Διεύθυνσης Οικο¬ 
νομικών και Διοικητικών Υπηρεσιών είναι η διασφάλιση 
της εύρυθμης διοικητικής και οικονομικής λειτουργίας 
του Ε.Κ.Δ.Δ.Α., σύμφωνα με τις αρχές της ποιότητας και 
αποδοτικότητας και τους κανόνες της χρηστής δημοσι¬ 
ονομικής διαχείρισης και ευθύνης, με την αξιοποίηση 
και τωνΤΠΕ. 

2. Η Γενική Διεύθυνση Οικονομικών και Διοικητικών 
Υπηρεσιών συγκροτείται από τις εξήςτρεις (3) Διευθύν¬ 
σεις: 

α. Διεύθυνση Αποδοτικότητας, Πιστοποίησης και Νέων 
Τεχνολογιών, 

β. Διεύθυνση Ανθρώπινου Δυναμικού και Οργάνωσης 
και 

γ. Διεύθυνση Οικονομικών Υπηρεσιών. 

Άρθρο 9 

Διεύθυνση Αποδοτικότητας, Πιστοποίησης 
και Νέων Τεχνολογιών 

1. Επιχειρησιακοί στόχοι της Διεύθυνσης Αποδοτικό¬ 
τητας, Πιστοποίησης και Νέων Τεχνολογιών είναι: 

α. η υποστήριξη του εκσυγχρονισμού της οργανωτικής 
δομής και λειτουργίας του Ε.Κ.Δ.Δ.Α., 
β. ο σχεδιασμός και η επίβλεψη της πορείας υλοποίη¬ 
σης του στρατηγικού και επιχειρησιακού προγραμματι¬ 
σμού του Ε.Κ.Δ.Δ.Α., 

γ. η υποστήριξη του Συστήματος Πιστοποίησης της 
Επιμόρφωσης και του Συστήματος Διασφάλισης Ποιό¬ 
τητας του Ε.Κ.Δ.Δ.Α., 

δ. η διαχείριση του Μητρώου του Κύριου Διδακτικού 
Προσωπικού (Κ.Δ.Π.) του Ε.Κ.Δ.Δ.Α. και 
ε. η ανάπτυξη Πληροφοριακών Συστημάτων και η 
τεχνική υποστήριξη των εκπαιδευτικών - ερευνητικών 
και των διοικητικών μονάδων του Ε.Κ.Δ.Δ.Α. μέσω της 
αξιοποίησης των ΤΠΕ. 

2. Στη Διεύθυνση Αποδοτικότητας, Πιστοποίησης και 
Ν έων Τεχνολογιών υπάγονται τα εξή ς τρία (3) Τμή ματα: 

α. Τμήμα Πιστοποίησης, Οργάνωσης και Αποδοτικό¬ 
τητας, 

β. Τμήμα Εφαρμογών Πληροφορικής και 
γ. Τμήμα Δικτύων και Υποδομών Πληροφορικής. 

3. Στο πεδίο αρμοδιοτήτωντουΤμήματος Πιστοποίη¬ 
σης, Οργάνωσης και Αποδοτικότητας εμπίπτουν: 

α. Η μέριμνα για την κατάρτιση, την τροποποίηση και 
την παρακολούθηση της εφαρμογής του Οργανισμού 
του Ε.Κ.Δ.Δ.Α., καθώς και του Κανονισμού Εσωτερικής 
Λειτουργίας του Ε.Κ.Δ.Δ.Α., σε συνεργασία με τις εκπαι¬ 
δευτικές - ερευνητικές και τις διοικητικές μονάδες του 
Ε.Κ.Δ.Δ.Α. και τη Νομική Υπηρεσία. 

β. Η μέριμνα για την κωδικοποίηση των διατάξεων 
νόμων και κανονιστικών διαταγμάτων που διέπουν την 
οργάνωση και τη λειτουργία του Ε.Κ.Δ.Δ.Α. και η διατύ¬ 
πωση προτάσεων τροποποίησής τους, σε συνεργασία 
με τις εκπαιδευτικές - ερευνητικές και τις διοικητικές 
μονάδες του Ε.Κ.Δ.Δ.Α. και τη Νομική Υπηρεσία. 

γ. Η μέριμνα για την έκδοση κανονιστικών αποφάσεων 
μεταβίβασης αρμοδιοτήτων ή του δικαιώματος υπογρα¬ 
φής διοικητικών πράξεων και εγγράφων από ιεραρχι- 
κώς προϊστάμενα σε ιεραρχικώς υφιστάμενα διοικητικά 
όργανα, κατ' εφαρμογή της κείμενης νομοθεσίας, και η 
υποβολή αυτών στη Νομική Υπηρεσία για τη διενέργεια 
της σχετικής νομοτεχνικής επεξεργασίας. 

δ. Η μέριμνα για τον ανασχεδιασμό διοικητικών διαδι¬ 
κασιών για τη συστηματική και ορθολογική οργάνωση 
των πάσης φάσεως εργασιών του Ε.Κ.Δ.Δ.Α., σε συνεργα¬ 
σία με τις εκπαιδευτικές - ερευνητικές και τις διοικητικές 
μονάδες του Ε.Κ.Δ.Δ.Α. 

ε. Η μέριμνα για την εφαρμογή των αρχών της διοίκη¬ 
σης ολικής ποιότητας και των διαδικασιών αυτοαξιολό- 
γησης, ιδίως του Κοινού Πλαισίου Αξιολόγησης, η μελέτη 
και η εισήγηση μέτρων προτυποποίησης διοικητικών 
διαδικασιών και εντύπων, βάσει σύγχρονων προτύπων 
150, καθώς και βέλτιστων πρακτικών, προς το σκοπό 
εξορθολογισμού γραφειοκρατικών τύπων και κατάρ¬ 
γησης περιττών διατυπώσεων. 

στ. Η ανάπτυξη συστήματος εγκυκλίων οδηγιών για τη 
λειτουργία του Ε.Κ.Δ.Δ.Α., καθώς και η εποπτεία εφαρ¬ 
μογής των αποφάσεων των οργάνων διοίκησης του 
Ε.Κ.Δ.Δ.Α. 

ζ. Η μέριμνα για την εφαρμογή του Συστήματος Διοίκη¬ 
σης Μέσω Στόχων, σε συνεργασία με τις εκπαιδευτικές- 
ερευνητικές και τις διοικητικές μονάδες του Ε.Κ.Δ.Δ.Α. 
(θέσπιση της ετήσιας στοχοθεσίας του Ε.Κ.Δ.Δ.Α., εξει- 
δίκευση των δεικτών μέτρησης αποτελεσματικότητας 
και αποδοτικότητας, επίβλεψη της πορείας υλοποίησής 
τους, εισήγηση για αναθεώρηση στόχων και επαναπροσ¬ 
διορισμό δεικτών σε περίπτωση διαπίστωσης αποκλίσε¬ 
ων), κατ' εφαρμογή της κείμενης νομοθεσίας. 

η. Η εκπόνηση, σε συνεργασία με τις εκπαιδευτικές - 
ερευνητικές και τις διοικητικές μονάδες του Ε.Κ.Δ.Δ.Α., 
ετήσιων και τριετών Επιχειρησιακών Σχεδίων και η υπο¬ 
βολή αυτών στον/στην Πρόεδρο του Ε.Κ.Δ.Δ.Α., προς το 
σκοπό επίτευξηςτων στόχων του Ε.Κ.Δ.Δ.Α. με αποδοτι¬ 
κό, αποτελεσματικό και οικονομικό τρόπο. 

θ. Η συμμετοχή στο σχεδίασμά, την ανάπτυξη και τον 
έλεγχο της εφαρμογής του Συστήματος Διασφάλισης 
Ποιότητας του Ε.Κ.Δ.Δ.Α., η συνεργασία με το φορέα πι¬ 
στοποίησης κατά τις προγραμματισμένες επιθεωρήσεις/ 
ελέγχους, η εισήγηση για την ανάληψη διορθωτικών/ 
προληπτικών δράσεων κατόπιν της καταγραφής και της 
αξιολόγησηςτων ευρημάτων/πορισμάτων των εν λόγω 
επιθεωρήσεων/ελέγχων, η τήρηση σχετικού αρχείου και 
η εκπόνηση Εγχειριδίου Διαδικασιών Εσωτερικού Ελέγ¬ 
χου. 

ι. Η διοικητική και επιστημονική υποστήριξη του Συ¬ 
στήματος Πιστοποίησης Επιμόρφωσης ως προς όλες 
τις συνιστώσες του (εκπαιδευτικές δομές, προγράμματα 
επιμόρφωσης και κατάρτισης, γνώσεις και δεξιότητες εκ- 
παιδευομένων), κατ'εφαρμογή της κείμενης νομοθεσίας, 
σε συνεργασία με την Κεντρική Επιτροπή Πιστοποίησης 
(Κ.Ε.Π.). 

ια. Η μέριμνα για την ανάπτυξη, την τήρηση και τη 
συστηματική και διαρκή ενημέρωση του Μητρώου Κύ¬ 
ριου Διδακτικού Προσωπικού (Κ.Δ.Π.) του Ε.Κ.Δ.Δ.Α., 


καθώς και για την ηλεκτρονική έκδοση και χορήγηση 
σε μέλη του Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α. των συναφών βεβαιώσεων και πιστοποιητικών 
(όπως ένταξη στο Μητρώο, παροχή διδακτικού και λοι¬ 
πού έργου), με βάση τα τηρούμενα στοιχεία. 

ιβ. Η μέριμνα για την κατάρτιση, την τροποποίηση και 
την παρακολούθηση της εφαρμογής του Εσωτερικού 
Κανονισμού Ηλεκτρονικής Έκδοσης και Διακίνησης 
Εγγράφων του Ε.Κ.Δ.Δ.Α., κατ' εφαρμογή της κείμενης 
νομοθεσίας. 

ιγ. Η ενεργή προώθηση της ισότητας των φύλων με 
την παρακολούθηση της εφαρμογής της ενσωμάτωσης 
της διάστασης του φύλου στο σύνολο των διοικητικών 
πράξεων και εγγράφων που εκδίδονται από τις εκπαι¬ 
δευτικές - ερευνητικές και τις διοικητικές μονάδες του 
Ε.Κ.Δ.Δ.Α., καθώς και στο σύνολο των παρεχόμενων από 
το Ε.Κ.Δ.Δ.Α. υπηρεσιών εκπαίδευσης - επιμόρφωσης. 

4. Στο πεδίο αρμοδιοτήτων του Τμήματος Εφαρμογών 
Πληροφορικής εμπίπτουν: 

α. Η σύνταξη προδιαγραφών εξοπλισμού Πληροφο¬ 
ρικής για τις ανάγκες των οργανικών μονάδων, καθώς 
και η σύνταξη σχεδίων συμβάσεων προμήθειας και συ¬ 
ντήρησης του εν λόγω εξοπλισμού, σε συνεργασία με το 
ΤμήμαΔικτύων και Υποδομών Πληροφορικής,τοΤμήμα 
Προμηθειών και τη Νομική Υπηρεσία του Ε.Κ.Δ.Δ.Α. 

β. Η σύνταξη των προδιαγραφών για την ανάπτυξη και 
παραγωγή εκπαιδευτικού λογισμικού για τις ανάγκες των 
εκπαιδευτικών μονάδων (Ε.Σ.Δ.Δ.Α., ΙΝ.ΕΠ. και Ι.Τ.Ε.Κ.). 

γ. Η συντήρηση των πάσης φύσεως Πληροφοριακών 
Συστημάτων που διαθέτει και χρησιμοποιεί το Ε.Κ.Δ.Δ.Α., 
η μέριμνα για την απρόσκοπτη λειτουργία τους, καθώς 
και η υποστήριξη από πλευράς ανάλυσης απαιτήσεων, 
σχεδιασμού, τροποποιήσεων και επεκτάσεών τους ή 
ανάπτυξης - εγκατάστασης νέων Πληροφοριακών Συ¬ 
στημάτων για την ικανοποίηση των λειτουργικών ανα¬ 
γκών των οργανικών μονάδων του Ε.Κ.Δ.Δ.Α. 

δ. Ο έλεγχος της πληρότητας, λειτουργικότητας και 
αποδοτικότητας του λογισμικού των συστημάτων 
και εφαρμογών πληροφορικής που λειτουργούν στο 
Ε.Κ.Δ.Δ.Α., η καλή και ασφαλής λειτουργία τους, η μέρι¬ 
μνα για το διαρκή εκσυγχρονισμό και βελτίωσή τους, κα¬ 
θώς και η διασφάλιση της διαλειτουργικότητάςτους με 
υφιστάμενα συστήματα λοιπών Φορέων του δημοσίου. 

ε. Η μέριμνα για την εκπαίδευση του προσωπικού του 
Ε.Κ.Δ.Δ.Α. στη χρήση Πληροφοριακών Συστημάτων και 
ειδικότερα στη χρήση του Ολοκληρωμένου Πληροφο¬ 
ριακού Συστήματος (Ο.Π.Σ.). 

στ. Η διερεύνηση, καταγραφή, ανάλυση και τεκμηρί¬ 
ωση αναγκών και απαιτήσεων των οργανικών μονάδων 
του Ε.Κ.Δ.Δ.Α. στον τομέα των ψηφιακών εφαρμογών με 
σκοπό την υποστήριξη και την αυτοματοποίηση των δι¬ 
αδικασιών λειτουργίας τους με εργαλεία Πληροφορικής. 

ζ. Η συνεργασία με τοΤμήμα Πιστοποίησης, Οργάνω¬ 
σης και Αποδοτικότητας για τη βέλτιστη προσαρμογή 
των επιχειρησιακών διαδικασιών του Ε.Κ.Δ.Δ.Α. με χρήση 
ηλεκτρονικών εφαρμογών. 

η. Η εξαγωγή πληροφοριακών δεδομένων από το 
Ολοκληρωμένο Πληροφοριακό Σύστημα (Ο.Π.Σ.) με τη 
μορφή εκθέσεων και η στατιστική επεξεργασία τους, με 

σκοπό την πληροφόρηση των οργανικών μονάδων και 
της Διοίκησης του Ε.Κ.Δ.Δ.Α. 

θ. Η μέριμνα για την καλή λειτουργία και διαχείριση 
του δικτυακού τόπου (νννννν.ορθηςιον.ςιΐ') ανάρτησης των 
προσκλήσεων εκδήλωσης ενδιαφέροντος για θέσεις με¬ 
τακλητών του δημοσίου τομέα, καθώς και των σχεδίων 
νομοθετικών και κανονιστικών διατάξεων που τίθενται 
σε δημόσια διαβούλευση. 

5. Στο πεδίο αρμοδιοτήτωντουΤμήματοςΔικτύων και 
Υποδομών Πληροφορικής εμπίπτουν: 

α. Η σύνταξη προδιαγραφών εξοπλισμού Πληροφορι¬ 
κής για τις ανάγκες των οργανικών μονάδων, καθώς και η 
σύνταξη σχεδίων συμβάσεων προμήθειας και συντήρη¬ 
σης του εν λόγω εξοπλισμού, σε συνεργασία μετοΤμήμα 
Εφαρμογών Πληροφορικής, το Τμήμα Προμηθειών και 
τη Νομική Υπηρεσία του Ε.Κ.Δ.Δ.Α. 

β. Τα θέματα εγκατάστασης, συντήρησης, αποκατά¬ 
στασης βλαβών και δυσλειτουργιών, επέκτασης, ανα¬ 
βάθμισης και εν γένει διαχείρισης υποδομών δικτύων 
του Ε.Κ.Δ.Δ.Α. 

γ. Ο έλεγχος της πληρότητας, λειτουργικότητας και 
αποδοτικότητας του υλικού των δικτύων πληροφορικής 
και επικοινωνιών του Ε.Κ.Δ.Δ.Α. 

δ. Οι διαδικασίες παροχής και ελέγχου πρόσβασης 
στις εφαρμογές πληροφορικής και τηλεπικοινωνιών 
του Ε.Κ.Δ.Δ.Α., καθώς και οι διαδικασίες εφαρμογής και 
χρήσης ψηφιακών υπογραφών από το προσωπικό του 
Ε.Κ.Δ.Δ.Α. 

ε. Η εξειδίκευση και εφαρμογή της πολιτικής ασφα¬ 
λείας σχετικά με τη χρήση του δικτύου του Ε.Κ.Δ.Δ.Α. 

στ. Η διαχείριση των δικτύων του Ε.Κ.Δ.Δ.Α. με πα¬ 
ρακολούθηση και ανάλυση της απόδοσης με στόχο τη 
βελτίωση των επιδόσεων και εντοπισμό πιθανών ανεπι¬ 
θύμητων εισβολέων. 

ζ. Η μέριμνα λήψης και τήρησης αντιγράφων ασφαλεί¬ 
ας της κατάστασης των εξυπηρετητών, καθώς και των 
αρχείων των σκληρών δίσκων του Κέντρου Πληροφο¬ 
ρικής του Ε.Κ.Δ.Δ.Α. 

η. Η μέριμνα για διαθεσιμότητα εφεδρικών εξυπηρετη¬ 
τών και η υλοποίηση σχεδίου θέσης τους σε παραγωγική 
λειτουργία, καθώς και η εφαρμογή σχεδίου αποκατάστα¬ 
σης και επαναφοράς εξυπηρετητών που τίθενται εκτός 
λειτουργίας. 

θ. Η τεχνική υποστήριξη των Εργαστηρίων Πληρο¬ 
φορικής και των λοιπών αιθουσών διδασκαλίας του 
Ε.Κ.Δ.Δ.Α., στις οποίες απαιτείται εγκατάσταση εξοπλι¬ 
σμού Πληροφορικής. 

ι. Η μέριμνα για την εγκατάσταση εξοπλισμού Πλη¬ 
ροφορικής στις θέσεις εργασίας του προσωπικού του 
Ε.Κ.Δ.Δ.Α. 

Άρθρο 10 

Διεύθυνση Ανθρώπινου Δυναμικού 
και Οργάνωσης 

1. Επιχειρησιακοί στόχοι της Διεύθυνσης Ανθρώπινου 
Δυναμικού και Οργάνωσης είναι: 

α. ο χειρισμός των πάσης φύσεως σχετικών με την 
υπηρεσιακή κατάσταση του προσωπικού του Ε.Κ.Δ.Δ.Α. 
ζητημάτων, 


β. η υιοθέτηση και η εφαρμογή σύγχρονων αρχών 
διοίκησης του ανθρώπινου δυναμικού, με γνώμονα τα 
τυπικά και ουσιαστικά προσόντα του προσωπικού, προς 
το σκοπό της ποιοτικής αναβάθμισης και της βέλτιστης 
αξιοποίησης των διαθέσιμων ανθρώπινων πόρων και 
γ. η λειτουργική υποστήριξη των διοικητικών και 
εκπαιδευτικών - ερευνητικών μονάδων του Ε.Κ.Δ.Δ.Α. 
μέσω της διεκπεραίωσης πάσης φύσεως υποστηρικτι¬ 
κών εργασιών, της ορθολογικής διαχείρισης των υφι¬ 
στάμενων υποδομών και εγκαταστάσεων και της πα¬ 
ραγωγικής αξιοποίησης των διαθέσιμων υλικών μέσων. 

2. Στη Διεύθυνση Ανθρώπινου Δυναμικού και Οργά¬ 
νωσης υπάγονται τα εξής τρία (3) Τμήματα και το εξής 
ένα (1) Γραφείο: 

α. Τμήμα Ανάπτυξης Ανθρώπινου Δυναμικού, 
β. Τμήμα Διοικητικής Μέριμνας, 
γ. Τμήμα Γραμματείας και Εξυπηρέτησης Πολιτών και 
δ. Γραφείο Ιατρού. 

3. Στο πεδίο αρμοδιοτήτων του Τμήματος Ανάπτυξης 
Ανθρώπινου Δυναμικού εμπίπτουν: 

α. Η διαχείριση των πάσης φύσεως θεμάτων υπηρεσι¬ 
ακής κατάστασης του με οποιαδήποτε σχέση εργασίας 
προσωπικού του Ε.Κ.Δ.Δ.Α. και η μέριμνα για την έκδοση 
των συναφών διοικητικών πράξεων, κατ'εφαρμογή της 
κείμενης νομοθεσίας. 

β. Η τήρηση του προσωπικού μητρώου των υπαλλή¬ 
λων του Ε.Κ.Δ.Δ.Α. και η μέριμνα για την έκδοση των 
συναφών πιστοποιητικών και βεβαιώσεων, με βάση τα 
τηρούμενα στοιχεία. 

γ. Η μέριμνα για την εφαρμογή της κείμενης πειθαρχι¬ 
κής νομοθεσίας και την εκτέλεση των πειθαρχικών απο¬ 
φάσεων των αρμοδίων πειθαρχικών οργάνων, καθώς και 
για την έγκαιρη ενημέρωση του Σώματος Επιθεωρητών 
Ελεγκτών Δημόσιας Διοίκησης (Σ.Ε.Ε.Δ.Δ.) ως προς την 
εξέλιξη εκκρεμών σε βάρος υπαλλήλων του Ε.Κ.Δ.Δ.Α. 
πειθαρχικών διαδικασιών. 

δ. Η εποπτεία τήρησης του ωραρίου από το προσω¬ 
πικό του Ε.Κ.Δ.Δ.Α. 

ε. Η μέριμνα για την παραπομπή του προσωπικού του 
Ε.Κ.Δ.Δ.Α. στις αρμόδιες υγειονομικές επιτροπές. 

στ. Η μέριμνα για τη σύνταξη και την υποβολή από τα 
κατά περίπτωση αρμόδια όργανα των εκθέσεων αξιο¬ 
λόγησης των ουσιαστικών προσόντων του προσωπικού 
του Ε.Κ.Δ.Δ.Α., κατ' εφαρμογή της κείμενης νομοθεσίας. 

ζ. Η μέριμνα για τη συγκρότηση, τη λειτουργία και τη 
γραμματειακή υποστήριξη του Υπηρεσιακού Συμβουλί¬ 
ου και της Ειδικής Επιτροπής Αξιολόγησης του Ε.Κ.Δ.Δ.Α., 
κατ' εφαρμογή της κείμενης νομοθεσίας. 

η. Η μέριμνα για την έκδοση των αποφάσεων μετακί¬ 
νησης εκτός έδρας, στο εσωτερικό ή στο εξωτερικό, του 
προσωπικού και των μελών του Δ.Σ. του Ε.Κ.Δ.Δ.Α., κατ' 
εφαρμογή της κείμενης νομοθεσίας. 

θ. Η χορήγηση στο προσωπικό του Ε.Κ.Δ.Δ.Α. των πά¬ 
σης φύσεως αδειών, κατ' εφαρμογή της κείμενης νομο¬ 
θεσίας. 

ι. Η παροχή πληροφοριών και στοιχείων στις αρμόδιες 
δικαστικές αρχές για θέματα αρμοδιότητας του Τ μήματος. 

ια. Η μέριμνα για την τήρηση των προβλεπόμενων δι¬ 
ατυπώσεων δημοσιότητας επί θεμάτων που άπτονται 

της υπηρεσιακής κατάστασης του προσωπικού του 
Ε.Κ.Δ.Δ.Α. (Εφημερίδα της Κυβερνήσεως, Πρόγραμμα 
Διαύγεια). 

ιβ. Η επεξεργασία της τηρούμενης στο Ολοκληρωμέ¬ 
νο Πληροφοριακό Σύστημα του Ε.Κ.Δ.Δ.Α. βάσης δεδο¬ 
μένων για την αριθμητική σύνθεση και τις αριθμητικές 
μεταβολές του προσωπικού του Ε.Κ.Δ.Δ.Α., ο προγραμ¬ 
ματισμός των αναγκών σε ανθρώπινο δυναμικό και η 
μέριμνα για τη στελέχωση των εκπαιδευτικών - ερευ¬ 
νητικών και των διοικητικών μονάδων του Ε.Κ.Δ.Δ.Α. με 
όλες τις απαιτούμενες ενέργειες. 

ιγ. Η ενημέρωση του Μητρώου Ανθρώπινου Δυναμι¬ 
κού του Ελληνικού Δημοσίου. 

ιδ. Η μέριμνα για την κατάρτιση, την αξιολόγηση και 
τον επανασχεδιασμό των περιγραμμάτων καθηκόντων 
και προσόντων των θέσεων εργασίας. 

ιε. Η ανίχνευση των εκπαιδευτικών αναγκών του προ¬ 
σωπικού του Ε.Κ.Δ.Δ.Α., σε συνάρτηση προς τα περιγράμ¬ 
ματα καθηκόντων και προσόντων των θέσεων εργασίας. 

ιστ. Η μέριμνα για την ανάπτυξη και εφαρμογή σύγ¬ 
χρονων τεχνικών και μεθόδων εργασίας για την αύξηση 
της παραγωγικότητας του προσωπικού του Ε.Κ.Δ.Δ.Α. 

ιζ. Η ενημέρωση των υπαλλήλων του Ε.Κ.Δ.Δ.Α., μέσω 
ηλεκτρονικού ταχυδρομείου, επί θεμάτων που άπτονται 
της υπηρεσιακής κατάστασης και εξέλιξής τους. 

ιη. Η μέριμνα για τη σύνταξη και διαβίβαση σε ετήσια 
βάση του καταλόγου υπόχρεων προς υποβολή δήλωσης 
περιουσιακής κατάστασης στο αρμόδιο όργανο ελέγχου 
και η ενημέρωση των υπόχρεων, κατ'εφαρμογή της κεί¬ 
μενης νομοθεσίας. 

4. Στο πεδίο αρμοδιοτήτων του Τμήματος Διοικητικής 
Μέριμνας εμπίπτουν: 

α. Η μέριμνα για τη συντήρηση, την επισκευή και τη 
λειτουργία των υποδομών και του υλικοτεχνικού εξοπλι¬ 
σμού του Ε.Κ.Δ.Δ.Α., πλην των υποδομών δικτύου και του 
εξοπλισμού πληροφορικής. 

β. Η μέριμνα για τη συντήρηση και τη λειτουργία των 
κτιριακών εγκαταστάσεων του Ε.Κ.Δ.Δ.Α. 

γ. Η ευθύνη για την καθαριότητα των χώρων του 
Ε.Κ.Δ.Δ.Α. για τους οποίους δεν έχει ανατεθεί η σχετική 
εργασία σε τρίτους και για τη φύλαξη των χώρων του 
Ε.Κ.Δ.Δ.Α. κατά το χρονικό διάστημα για το οποίο δεν 
έχει ανατεθεί η σχετική εργασία σε τρίτους, καθώς και η 
ευθύνη παρακολούθησης της παροχής των υπηρεσιών 
καθαριότητας και φύλαξης από εξωτερικούς αναδόχους. 

δ. Η μέριμνα για την ορθολογική κατανομή και χρή¬ 
ση των χώρων και του υλικοτεχνικού εξοπλισμού του 
Ε.Κ.Δ.Δ.Α., σε συνεργασία με τις λοιπές διοικητικές και 
εκπαιδευτικές - ερευνητικές μονάδες του Ε.Κ.Δ.Δ.Α., η 
προετοιμασία των αιθουσών και η ενημέρωση των αρ¬ 
μοδίων οργάνων για τυχόν ελλείψεις εξοπλισμού. 

ε. Η λήψη μέτρων υγιεινής και πυρανίχνευσης - πυ¬ 
ρασφάλειας στις κτιριακές εγκαταστάσεις του Ε.Κ.Δ.Δ.Α. 

στ. Η αναπαραγωγή φωτοαντιγράφων για τις διοικητι¬ 
κές και εκπαιδευτικές ανάγκες του Ε.Κ.Δ.Δ.Α. 

ζ. Η διεκπεραίωση των πάσης φύσεως εξωτερικών 
εργασιών του Ε.Κ.Δ.Δ.Α., συμπεριλαμβανομένων της 
διακίνησης, σε συνεργασία με το Τμήμα Γραμματείας 
και Εξυπηρέτησης Πολιτών, της έντυπης αλληλογραφί¬ 


ας του Ε.Κ.Δ.Δ.Α., καθώς και της αποστολής εποπτικών 
μέσων και εκπαιδευτικού υλικού για τα επιμορφωτικά 
προγράμματα που διεξάγονται εκτός των χώρων του 
κτιρίου του Ε.Κ.Δ.Δ.Α. 

η. Η τήρηση της κεντρικής κλειδοθήκηςτου Ε.Κ.Δ.Δ.Α. 

θ. Η μέριμνα και η λήψη όλων των αναγκαίων μέτρων 
για την εξασφάλιση της προσβασιμότητας και λοιπών 
διευκολύνσεων για τα άτομα με αναπηρία στους χώρους 
του κτιρίου του Ε.Κ.Δ.Δ.Α. 

ι. Η τήρηση αποθήκης αναλώσιμων και πάγιων υλικών 
και η χορήγηση αυτών στις εκπαιδευτικές - ερευνητικές 
και τις διοικητικές μονάδεςτου Ε.Κ.Δ.Δ.Α., η ενημέρωση 
ηλεκτρονικού συστήματος για τον έλεγχο των ποσοτή¬ 
των των διανεμηθέντων υλικών και η μέριμνα για την 
ανανέωση των αποθεμάτων τους, σε συνεργασία με το 
Τμήμα Προμηθειών. 

ια. Η κάλυψη των αναγκών μετακίνησης των οργάνων 
διοίκησης του Ε.Κ.Δ.Δ.Α. 

ιβ. Η μέριμνα για την κίνηση, τη συντήρηση, την επι¬ 
σκευή, τον εφοδιασμό με καύσιμα και τη φύλαξη των 
υπηρεσιακών οχημάτων του Ε.Κ.Δ.Δ.Α., καθώς και η 
διαχείριση κάθε συναφούς με τα υπηρεσιακά οχήμα¬ 
τα του Ε.Κ.Δ.Δ.Α. θέματος, κατ' εφαρμογή της κείμενης 
νομοθεσίας. 

5. Στο πεδίο αρμοδιοτήτων του Τμήματος Γραμματείας 
και Εξυπηρέτησης Πολιτών εμπίπτουν: 

α. Η ευθύνη τήρησης του Γενικού Πρωτοκόλλου του 
Ε.Κ.Δ.Δ.Α. (φυσικού και ηλεκτρονικού) και η διαχείριση, 
η προώθηση για υπογραφή, η χρέωση προς ενέργεια 
και η διεκπεραίωση της εισερχόμενης και εξερχόμενης 
υπηρεσιακής αλληλογραφίας, με βάση και τις αρχές της 
ηλεκτρονικής διακυβέρνησης. 

β. Η μέριμνα για τη διακίνηση και επίδοση της έντυ¬ 
πης και ηλεκτρονικής αλληλογραφίας, εντός και εκτός 
Ε.Κ.Δ.Δ.Α. 

γ. Η τήρηση της σφραγίδας του Ε.Κ.Δ.Δ.Α. 

δ. Η επικύρωση αντιγράφων εγγράφων και η βεβαί¬ 
ωση του γνησίου της υπογραφής, κατ' εφαρμογή της 
κείμενης νομοθεσίας. 

ε. Η ευθύνη διαχείρισης των γραμματοσήμων ή των 
προπληρωμένων τελών για τις ανάγκες της έντυπης αλ¬ 
ληλογραφίας. 

στ. Η ευθύνη διαχείρισης του κεντρικού ηλεκτρονι¬ 
κού ταχυδρομείου και του τηλεφωνικού κέντρου του 
Ε.Κ.Δ.Δ.Α. 

ζ. Η οργάνωση, η ταξινόμηση και η τήρηση του Γενικού 
Αρχείου του Ε.Κ.Δ.Δ.Α. 

η. Η παροχή γενικών πληροφοριών προς τους πολί¬ 
τες και η παραπομπή αυτών στις καθ' ύλην αρμόδιες 
εκπαιδευτικές - ερευνητικές και διοικητικές μονάδες 
του Ε.Κ.Δ.Δ.Α. 

θ. Η τήρηση ηλεκτρονικών αρχείων ηλεκτρονικών 
εγγράφων. 

ι. Η μέριμνα για τη δημιουργία αντιγράφων ηλεκτρο¬ 
νικών εγγράφων με χρήση προηγμένης ηλεκτρονικής 
υπογραφής και ασφαλή χρονοσήμανση. 

ια. Η μέριμνα για την εκκαθάριση του φυσικού και 
ηλεκτρονικού αρχείου του Ε.Κ.Δ.Δ.Α., σε συνεργασία με 
τις λοιπές διοικητικές και εκπαιδευτικές - ερευνητικές 




11374 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'203/05.12.2018 


μονάδες του Ε.Κ.Δ.Δ.Α., κατ' εφαρμογή της κείμενης νο¬ 
μοθεσίας. 

6. Στο πεδίο αρμοδιοτήτων του Γραφείου Ιατρού εμπί¬ 
πτουν: 

α. Η παροχή ιατρικής βοήθειας προς το προσωπικό 
του Ε.Κ.Δ.Δ.Α. και προς τους/τις συμμετέχοντες/ουσες 
σε επιμορφωτικά/εκπαιδευτικά προγράμματα των εκ¬ 
παιδευτικών - ερευνητικών μονάδων του Ε.Κ.Δ.Δ.Α., που 
υλοποιούνται στις εγκαταστάσεις του Ε.Κ.Δ.Δ.Α., για την 
αντιμετώπιση έκτακτων περιστατικών. 

β. Η διενέργεια υποχρεωτικού κατ'οίκον ελέγχου στις 
περιπτώσεις κατ'επανάληψη χορήγησης βραχυχρόνιων 
αναρρωτικών αδειών σε υπαλλήλους του Ε.Κ.Δ.Δ.Α., κατ' 
εφαρμογή της κείμενης νομοθεσίας. 

γ. Η παροχή οδηγιών για θέματα υγιεινής και ασφά¬ 
λειας. 

Άρθρο 11 

Διεύθυνση Οικονομικών Υπηρεσιών 

1. Επιχειρησιακοί στόχοι της Διεύθυνσης Οικονομικών 
Υπηρεσιών είναι: 

α. η διασφάλιση της ενιαίας και αποτελεσματικής 
οικονομικής διοίκησης του Ε.Κ.Δ.Δ.Α. σύμφωνα με τις 
αρχές και τους κανόνες της χρηστής δημοσιονομικής 
διαχείρισης και ευθύνης, 

β. ο σχεδιασμός, ο προγραμματισμός και η διαχείριση 
των προμηθειών του Ε.Κ.Δ.Δ.Α. σύμφωνα με τις αρχές της 
διαφάνειας και της προάσπισης του δημοσίου συμφέ¬ 
ροντος κατά τη σύναψη των δημοσίων συμβάσεων και 
γ. η αξιοποίηση πόρων από τα Ευρωπαϊκά Διαρθρωτι¬ 
κά Ταμεία, με τη συμμετοχή του Ε.Κ.Δ.Δ.Α. ως Δικαιούχου 
Συγχρηματοδοτούμενων Πράξεων. 

2. Στη Διεύθυνση Οικονομικών Υπηρεσιών υπάγονται 
τα εξής τρία (3) Τμήματα και το εξής ένα (1) Γραφείο: 

α.Τμήμα Προϋπολογισμού και Εκκαθαρίσεων, 
β. Τμήμα Προμηθειών, 

γ.Τμήμα Συγχρηματοδοτούμενων Προγραμμάτων και 
δ. Γραφείο Πληρωμών. 

3. Στο πεδίο αρμοδιοτήτων του Τμήματος Προϋπολο¬ 
γισμού και Εκκαθαρίσεων εμπίπτουν: 

α. Η συλλογή και αποστολή στο Γενικό Λογιστήριο του 
Κράτους (Γ.Λ.Κ.), μέσω της Γενικής Διεύθυνσης Οικονο¬ 
μικών Υπηρεσιών (Γ.Δ.Ο.Υ.) του εποπτεύοντος Υπουρ¬ 
γείου Διοικητικής Ανασυγκρότησης, των προβλέψεων 
σε σχέση με τα οικονομικά μεγέθη (έσοδα - δαπάνες) 
του Ε.Κ.Δ.Δ.Α., κατά την κατάρτιση του Μεσοπρόθεσμου 
Πλαισίου Δημοσιονομικής Στρατηγικής (Μ.Π.Δ.Σ.). 

β. Η κατάρτιση του ετήσιου (συνοπτικού και αναλυ¬ 
τικού) οικονομικού προϋπολογισμού του Ε.Κ.Δ.Δ.Α., 
σε συμμόρφωση με τους δεσμευτικούς στόχους και 
τα ανώτατα όρια δαπανών του εκάστοτε ισχύοντος 
Μ.Π.Δ.Σ., προκειμένου αυτός να υιοθετηθεί από το Δ.Σ. 
του Ε.Κ.Δ.Δ.Α. και ακολούθως να εγκριθεί από τον/την 
Υπουργό Διοικητικής Ανασυγκρότησης. 

γ. Η κατάρτιση του Π.Δ.Ε. σύμφωνα με τα εγκεκριμέ¬ 
να Τεχνικά Δελτία και η αποστολή του στο εποπτεύον 
Υπουργείο. 

δ. Η αποστολή τριμηνιαίων στόχων στη Γ.Δ.Ο.Υ. του 
εποπτεύοντος Υπουργείου Διοικητικής Ανασυγκρότη¬ 


σης και η αποστολή προβλέψεων τριμηνιαίων δαπανών 
των πράξεων που έχουν ενταχθεί σε συγχρηματοδοτού- 
μενα έργα στην Ειδική Υπηρεσία Διαχείρισης του Ε.Π. 

ε. Η μέριμνα για την ετήσια επιχορήγηση του προϋ¬ 
πολογισμού του Ε.Κ.Δ.Δ.Α. από τον τακτικό προϋπολο¬ 
γισμό και από τον Προϋπολογισμό Δημοσίων Επενδύσε¬ 
ων (Π.Δ.Ε.), του εποπτεύοντος Υπουργείου Διοικητικής 
Ανασυγκρότησης 

στ. Η παρακολούθηση της εκτέλεσης του προϋπο¬ 
λογισμού του Ε.Κ.Δ.Δ.Α., σε συμμόρφωση με τους δε¬ 
σμευτικούς στόχους και τα ανώτατα όρια δαπανών του 
εκάστοτε ισχύοντος Μ.Π.Δ.Σ., η σχετική ενημέρωση των 
οργάνων διοίκησης του Ε.Κ.Δ.Δ.Α. και η υποβολή εισή¬ 
γησης για τυχόν τροποποίηση/αναμόρφωσή του, κατά 
τη διαδικασία που τηρείται για την έγκρισή του. 

ζ. Η μέριμνα για την ανάρτηση, σε μηνιαία βάση, στο 
δικτυακό τόπο του Ε.Κ.Δ.Δ.Α. και στο Πρόγραμμα Διαύ¬ 
γεια των στοιχείων εκτέλεσης του προϋπολογισμού του 
Ε.Κ.Δ.Δ.Α., κατ' εφαρμογή της κείμενης νομοθεσίας. 

η. Η μέριμνα για την έκδοση από τα κατά περίπτωση 
αρμόδια όργανα των αποφάσεων έγκρισης πραγματο¬ 
ποίησης δαπάνης που αφορούν δαπάνες Μισθοδοσίας 
και Απόδοσης Κρατήσεων και την ανάρτησή τους στο 
Π ρόγραμμα Διαύγεια, καθώς και για την έκδοση και την 
ανάρτηση στο Πρόγραμμα Διαύγεια των αποφάσεων 
ανάληψης υποχρέωσης, κατόπιν τεκμηριωμένου αιτή¬ 
ματος του διατάκτη και βεβαίωσης ύπαρξης πίστωσης 
υπό τον αντίστοιχο κωδικό και μη υπέρβασης των ορίων 
αυτής, και τελικά των αποφάσεων ανατροπής ανάληψης 
υποχρέωσης (ανακλητικές αποφάσεις). 

θ. Η τήρηση και ενημέρωση του Μητρώου Δεσμεύσε¬ 
ων (Τακτικού Προϋπολογισμού και Π.Δ.Ε.) και των λο¬ 
γιστικών βιβλίων, που προβλέπονται από την κείμενη 
νομοθεσία. 

ι. Η τήρηση και ενημέρωση του μισθολογικού μητρώ¬ 
ου του με οποιαδήποτε σχέση εργασίας προσωπικού του 
Ε.Κ.Δ.Δ.Α. και η μέριμνα για την έκδοση βεβαιώσεων των 
πάσης φύσεως αποδοχών, πρόσθετων αμοιβών, αποζη¬ 
μιώσεων και με οποιαδήποτε άλλη ονομασία καταβαλ¬ 
λόμενων απολαβών για οποιαδήποτε νόμιμη χρήση, με 
βάση τα τηρούμενα στοιχεία. 

ια. Η βεβαίωση ύπαρξης πίστωσης στον προϋπολο¬ 
γισμό του Ε.Κ.Δ.Δ.Α. επί των πράξεων διορισμών, εντά¬ 
ξεων, μετατάξεων, αποσπάσεων και προαγωγών του με 
οποιαδήποτε σχέση εργασίας προσωπικού του Ε.Κ.Δ.Δ.Α. 

ιβ. Η υποβολή σε μηνιαία και τριμηνιαία βάση στη Γε¬ 
νική Διεύθυνση Οικονομικών Υπηρεσιών (Γ.Δ.Ο.Υ.) του 
εποπτεύοντος Υπουργείου Διοικητικής Ανασυγκρότη¬ 
σης όλων των οικονομικών αναφορών και εκθέσεων που 
προβλέπονται από την κείμενη νομοθεσία. 

ιγ. Η μέριμνα για την κατάρτιση του ετήσιου οικονομι¬ 
κού απολογισμού και ισολογισμού του Ε.Κ.Δ.Δ.Α., προ¬ 
κειμένου αυτός να υιοθετηθεί από το Δ.Σ. του Ε.Κ.Δ.Δ.Α. 
και ακολούθως να εγκριθεί από τον/την Υπουργό Διοι¬ 
κητικής Ανασυγκρότησης. 

ιδ. Η εκκαθάριση και η έκδοση εντολής πληρωμής, σε 
συνεργασία με την Ενιαία Αρχή Πληρωμής (Ε.Α.Π.), εντός 
των τυχόν προβλεπόμενων από την κείμενη νομοθεσία 
προθεσμιών: 

• των αποδοχών, πρόσθετων αμοιβών, αποζημιώσεων 
και με οποιαδήποτε άλλη ονομασία καταβαλλόμενων 
απολαβών του με οποιαδήποτε σχέση εργασίας προ¬ 
σωπικού του Ε.Κ.Δ.Δ.Α. (Προέδρου, μονίμων υπαλλήλων, 
ΙΔΑΧ, ΙΔΟΧ, Δικηγόρου, Υπερωριών, Προέδρου και με¬ 
λών του Δ.Σ., Επιστημονικού Συμβουλίου), 

• των αποδοχών των σπουδαστών/στριών της ΕΣΔΔΑ., 
των αποζημιώσεων των μελών του Κύριου Διδακτικού 
Προσωπικού (Κ.Δ.Π.) στα εκπαιδευτικά προγράμματα 
της ΕΣΔΔΑ καθώς και των αμειβόμενων συλλογικών ορ¬ 
γάνων {ΚΕΕ, επιτροπών, βαθμολογητών και επιτηρητών} 
που απασχολούνται για τις ανάγκες του Εισαγωγικού 
Διαγωνισμού της Ε.Σ.Δ.Δ.Α., 

• των αποζημιώσεων των μελών του Κύριου Διδακτι¬ 
κού Προσωπικού (Κ.Δ.Π.) στα εκπαιδευτικά προγράμ¬ 
ματα του ΙΝ.ΕΠ. 

ιε. Η εκκαθάριση και η έκδοση εντολής πληρωμής των 
δαπανών προμήθειας αγαθών και παροχής υπηρεσιών, 
των πάγιων λειτουργικών δαπανών και πάσης φύσεως 
δαπανών που διενεργούνται στο πλαίσιο εκπλήρωσης 
της αποστολής του Ε.Κ.Δ.Δ.Α. και εγκρίνονται από τα 
κατά περίπτωση αρμόδια όργανα, μετά από έλεγχο νο¬ 
μιμότητας και κανονικότητας με βάση τα συγκεντρωθέ- 
ντα δικαιολογητικά και παραστατικά στοιχεία και εντός 
των τυχόν προβλεπόμενων από την κείμενη νομοθεσία 
προθεσμιών. 

ιστ. Η εκκαθάριση και η έκδοση εντολής πληρωμής 
των πάσης φύσεως δαπανών εκπαιδευτικών προγραμ¬ 
μάτων ΙΝ.ΕΠ και ΕΣΔΔΑ (δαπάνες διαμονής, διατροφής, 
μετακίνησης) στο πλαίσιο εκπλήρωσης της αποστολής 
του Ε.Κ.Δ.Δ.Α. και εγκρίνονται από τα κατά περίπτωση 
αρμόδια όργανα, μετά από έλεγχο νομιμότητας και κανο¬ 
νικότητας με βάση τα συγκεντρωθέντα δικαιολογητικά 
και παραστατικά στοιχεία και εντός των τυχόν προβλε¬ 
πόμενων από την κείμενη νομοθεσία προθεσμιών. 

ιζ. Η μέριμνα γιατην ανάρτηση στο Πρόγραμμα Διαύ¬ 
γεια των πράξεων οριστικοποίησης πληρωμών (χρηματι¬ 
κά εντάλματα), κατ'εφαρμογή της κείμενης νομοθεσίας. 

ιη. Η μέριμνα για την καταχώριση στο Ηλεκτρονικό 
Μητρώο των πράξεων οριστικοποίησης πληρωμών 
(χρηματικά εντάλματα) προκειμένου για δαπάνες προ¬ 
μήθειας αγαθών και παροχής υπηρεσιών, σύμφωνα με 
τις κείμενες διατάξεις. 

ιθ. Η μέριμνα για την απόδοση των κρατήσεων υπέρ 
του Δημοσίου, υπέρ των ασφαλιστικών φορέων και υπέρ 
τρίτων. 

κ. Η μέριμνα γιατην υποβολή σε μηνιαία βάση, μέσω 
της μηχανογραφικής εφαρμογής της Ενιαίας Αρχής 
Πληρωμής (Ε.Α.Π.), του συνόλου των καταβαλλόμενων 
αποδοχών, πρόσθετων αμοιβών και αποζημιώσεων και 
του συνόλου των κρατήσεων υπέρ του Δημοσίου, υπέρ 
των ασφαλιστικών φορέων και υπέρ τρίτων. 

κα. Η μέριμνα για την έκδοση και υποβολή της Ετήσι¬ 
ας Οριστικής Δήλωσης Φόρου Εισοδήματος {Δήλωσης 
Φόρου Μισθωτών Υπηρεσιών - Επιχειρηματικής Δρα¬ 
στηριότητας - Προμηθευτών}, της Ετήσιας Δήλωσης φό¬ 
ρου ΝΠΔΔ -Μισθωμάτων, καθώς και Δήλωσης Ακίνητης 
Περιουσίας όταν απαιτείται. 


κβ. Η μέριμνα για την έκδοση και υποβολή Αναλυτι¬ 
κής Περιοδικής Δήλωσης (Α.Π.Δ.) στους ασφαλιστικούς 
φορείς. 

κγ. Η μέριμνα γιατην εκτέλεση δικαστικών αποφάσε¬ 
ων σχετικών με οικονομικής φύσεως αξιώσεις τρίτων, 
φυσικών ή νομικών προσώπων, που συνεπάγονται επι¬ 
βάρυνση στον προϋπολογισμό του Ε.Κ.Δ.Δ.Α., κατόπιν 
κοινοποίησης αυτών στην αρμόδια Δημοσιονομική 
Υπηρεσία Εποπτείας και Ελέγχου (Δ.Υ.Ε.Ε.) καθώς και η 
παροχή πληροφοριών και στοιχείων στις αρμόδιες δικα¬ 
στικές αρχές επί θεμάτων αρμοδιότητας του Τμήματος. 

κδ. Η αναζήτηση τυχόν αχρεωστήτως καταβληθεισών 
αποδοχών, αποζημιώσεων και πάσης φύσεως πληρωτέ¬ 
ων ποσών και η μέριμνα για την έκδοση καταλογιστικών 
αποφάσεων, κατ' εφαρμογή της κείμενης νομοθεσίας. 

κε. Η μέριμνα για την αποτροπή σώρευσης ληξιπρό¬ 
θεσμων οφειλών καθώς και η μέριμνα γιατην είσπραξη 
των εσόδων του Ε.Κ.Δ.Δ.Α. 

κστ. Η αξιολόγηση των δημοσιονομικών επιπτώσεων 
που συνεπάγεται η έκδοση κανονιστικών διοικητικών 
πράξεων αρμοδιότητας Ε.Κ.Δ.Δ.Α. 

κζ. Η μέριμνα για τη συγκέντρωση και υποβολή στο 
Ελεγκτικό Συνέδριο των υπεύθυνων δηλώσεων των 
υπαλλήλων του Ε.Κ.Δ.Δ.Α. για τυχόν πρόσθετες αμοιβές 
που εισέπραξαν, καθώς και η χορήγηση βεβαιώσεων 
πρόσθετων αμοιβών στα μέλη του Κύριου Διδακτικού 
Προσωπικού (Κ.Δ.Π.) του Ε.Κ.Δ.Δ.Α. 

κη. Η ταξινόμηση των γραμματίων είσπραξης των εσό¬ 
δων και των χρηματικών ενταλμάτων, μετά των σχετικών 
παραστατικών, κατά κωδικό αριθμού (ΚΑΕ) και κατ'αύ- 
ξοντα αριθμό και η τήρηση φυσικού και ηλεκτρονικού 
αρχείου αυτών. 

κθ. Η τήρηση φυσικού αρχείου αντιγράφων όλων των 
λογιστικών βιβλίων και καταστάσεων, που εκδίδονται μη¬ 
χανογραφικά και αποστέλλονται στο Ελεγκτικό Συνέδριο. 

λ. Η υποβολή στο Ελεγκτικό Συνέδριο, στο πλαίσιο 
άσκησης του κατασταλτικού ελέγχου, των οικονομικών 
καταστάσεων (προϋπολογισμός - απολογισμός) του 
Ε.Κ.Δ.Δ.Α., των γραμματίων είσπραξης των εσόδων και 
των χρηματικών ενταλμάτων με τα απαραίτητα δικαιο- 
λογητικά, καθώς και συγκεντρωτικής κατάστασης των 
παρακρατηθεισών κρατήσεων. 

λα. Η μέριμνα για την ψηφιοποίηση όλων των χρημα¬ 
τικών ενταλμάτων μετά των παραστατικών τους. 

λβ. Η τήρηση φυσικού και ηλεκτρονικού αρχείου των 
αντιγράφων των τραπεζικών λογαριασμών του Ε.Κ.Δ.Δ.Α. 

λγ. Η παροχή, ανά τακτικά χρονικά διαστήματα, στα¬ 
τιστικών στοιχείων σχετικά με την εκτέλεση του προϋ¬ 
πολογισμού του Ε.Κ.Δ.Δ.Α., μέσω της μηχανογραφικής 
εφαρμογής της Ελληνικής Στατιστικής Αρχής (ΕΛ.ΣΤ.Α.Τ.). 

λδ. Η υποβολή συγκεντρωτικής μηνιαίας κατάστασης 
αριθμού υπαλλήλων και δαπανών μισθοδοσίας, καθώς 
και παρακολούθησης μεταβολών προσωπικού ανά τρί¬ 
μηνο στο Γενικό Λογιστήριο του Κράτους (Γ.Λ.Κ.) μέσω 
εποπτεύοντος φορέα. 

λε. Η μέριμνα για τη συγκέντρωση στοιχείων και η χο¬ 
ρήγηση βεβαιώσεων και πιστοποιητικών για συνταξιο- 
δότηση σε δικαιούχους υπαλλήλους και ασφαλιστικούς 
φορείς. 

λστ. Η μέριμνα για τη χορήγηση εφάπαξ βοηθήματος 
ή αποζημίωσης απόλυσης σε υπαλλήλουςτου Ε.Κ.Δ.Δ.Α. 
(με σχέση εργασίας δημοσίου ή ιδιωτικού δικαίου, αντί¬ 
στοιχα), για τους οποίους έχει εκδοθεί οριστική απόφαση 
συνταξιοδότησης. 

λζ. Η υποβολή στο ΤΑΧΙ5 πθϊ των καταστάσεων προ¬ 
μηθευτών καθώς και η αποστολή των φορολογικών 
βεβαιώσεων αυτών. 

4. Στο πεδίο αρμοδιοτήτων του Τμήματος Προμηθειών 
εμπίπτουν: 

α. Η μέριμνα για την κατάρτιση του Προγράμματος 
Προμηθειών του Ε.Κ.Δ.Δ.Α., κατόπιν συγκέντρωσης των 
υποβαλλόμενων από τις εκπαιδευτικές - ερευνητικές και 
τις διοικητικές μονάδες του Ε.Κ.Δ.Δ.Α. συναφών αιτημά¬ 
των και εκτίμησηςτηςπροκαλούμενης δαπάνης ύστερα 
από έρευνα αγοράς, η υποβολή του προς έγκριση από 
τα κατά περίπτωση αρμόδια όργανα του Ε.Κ.Δ.Δ.Α. και η 
εποπτεία της εκτέλεσής του, κατ' εφαρμογή της κείμενης 
νομοθεσίας. 

β. Η μέριμνα για τη σύνταξη σχεδίων διακηρύξεων δι¬ 
αγωνισμών προμήθειας αγαθών και παροχής υπηρεσιών 
και τη σύνταξη σχεδίων συμβάσεων, σε συνεργασία με 
τις κατά περίπτωση αρμόδιες οργανικές μονάδες του 
Ε.Κ.Δ.Δ.Α., και η υποβολή αυτών προς έγκριση από τα 
κατά περίπτωση αρμόδια όργανα του Ε.Κ.Δ.Δ.Α., κατ' 
εφαρμογή της κείμενης νομοθεσίας. 

γ. Η μέριμνα για την προμήθεια αγαθών και την παρο¬ 
χή υπηρεσιών που διενεργούνται με τη διαδικασία της 
απευθείας ανάθεσης. 

δ. Η μέριμνα για τη συγκρότηση των επιτροπών δι¬ 
ενέργειας διαγωνισμών, των επιτροπών αξιολόγησης 
ενστάσεων και των επιτροπών παραλαβής αγαθών και 
υπηρεσιών, κατ' εφαρμογή της κείμενης νομοθεσίας. 

ε. Η μέριμνα για την τήρηση αρχείου προσκλήσεων, δι¬ 
ακηρύξεων, συμβάσεων και προσφορών, που αφορούν 
στις προμήθειες του Ε.Κ.Δ.Δ.Α. 

στ. Η μέριμνα για την παραλαβή, τη φύλαξη, την κα¬ 
τάπτωση και την επιστροφή στους δικαιούχους των κα¬ 
τατεθειμένων εγγυητικών επιστολών. 

ζ. Η μέριμνα για την παραλαβή από τις αρμόδιες επι¬ 
τροπές των προμηθευόμενων ειδών, την καταγραφή και 
ταξινόμηση αυτών σε συνεργασία με το Τμήμα Διοικη¬ 
τικής Μέριμνας. 

η. Η μέριμνα για την καταστροφή και την εκποίηση τυ¬ 
χόν πλεονάζοντος ή πεπαλαιωμένου υλικού, κατ'εφαρ¬ 
μογή της κείμενης νομοθεσίας. 

θ. Η μέριμνα για την τήρηση των προβλεπόμενων δι¬ 
ατυπώσεων δημοσιότητας επί θεμάτων που άπτονται 
διαγωνισμών προμήθειας αγαθών και παροχής υπηρε¬ 
σιών (Επίσημη Εφημερίδα της Ευρωπαϊκής Ένωσης, Ηλε¬ 
κτρονικά Μητρώα, εθνικός τύπος, Πρόγραμμα Διαύγεια, 
δικτυακός τόπος της Αναθέτουσας Αρχής). 

ι. Η μέριμνα για την έκδοση από τα κατά περίπτωση 
αρμόδια όργανα των αποφάσεων έγκρισης πραγματο¬ 
ποίησης δαπάνης που αφορούν προμήθεια αγαθών και 
παροχή υπηρεσιών και την ανάρτησή τους στο Πρό¬ 
γραμμα Διαύγεια. 

ια. Η μέριμνα για την καταχώριση στο Ηλεκτρονικό 
Μητρώο των αποφάσεων ανάληψης υποχρέωσης προ- 


κειμένου για δαπάνες προμήθειας αγαθών και παροχής 
υπηρεσιών, κατ' εφαρμογή της κείμενης νομοθεσίας. 

ιβ. Η μέριμνα για τη σύνταξη, τη δημόσια διαβούλευση 
και την υποβολή προς έγκριση από τα κατά περίπτωση 
αρμόδια όργανα των καταρτιζόμενων, σε συνεργασία 
με τις επισπεύδουσες οργανικές μονάδες του Ε.Κ.Δ.Δ.Α., 
τεχνικών προδιαγραφών. 

ιγ. Η αποστολή των φακέλων των διαγωνισμών με τα 
απαραίτητα δικαιολογητικά και παραστατικά στοΤμήμα 
Προϋπολογισμού και Εκκαθαρίσεων για την εκκαθάριση 
των σχετικών δαπανών και την πληρωμή των δικαιού¬ 
χων. 

ιδ. Η επικοινωνία με τους ενδιαφερομένους οικονο¬ 
μικούς φορείς και η συνεργασία με τα γνωμοδοτικού 
χαρακτήρα συλλογικά όργανα, που συγκροτούνται στο 
πλαίσιο των διαδικασιών σύναψης δημοσίων συμβά¬ 
σεων. 

ιε. Η μέριμνα για τη διαβίβαση στην Αρχή Εξέτασης 
Προδικαστικών Προσφυγών (Α.Ε.Π.Π.) του φακέλου της 
υπόθεσης και των απόψεων της Αναθέτουσας Αρχής, σε 
περίπτωση άσκησης προδικαστικής προσφυγής κατά 
πράξης ή παράλειψης της Αναθέτουσας Αρχής. 

ιστ. Η διενέργεια διαγωνισμών μίσθωσης και εκμίσθω- 
σης ακινήτων. 

ιζ. Η παροχή πληροφοριών και στοιχείων στις αρμό¬ 
διες δικαστικές αρχές επί θεμάτων αρμοδιότητας του 
Τμήματος. 

5. Στο πεδίο αρμοδιοτήτων του Τμήματος Συγχρημα- 
τοδοτούμενων Προγραμμάτων εμπίπτουν: 

α. Ο χειρισμός θεμάτων που σχετίζονται με τη διαχείρι¬ 
ση από το Ε.Κ.Δ.Δ.Α. δράσεων χρηματοδοτούμενων από 
πόρους των Ευρωπαϊκών Διαρθρωτικών και Επενδυτι¬ 
κών Ταμείων ή άλλες Κοινοτικές Πρωτοβουλίες. 

β. Η παραλαβή και η επεξεργασία προτάσεων έργων 
από τις οργανικές μονάδες του Ε.Κ.Δ.Δ.Α και η σύνταξη 
αντίστοιχων Τεχνικών Δελτίων για τη χρηματοδότησή 
τους. 

γ. Η συσχέτιση των αναγκών των οργανικών μονά¬ 
δων του Ε.Κ.Δ.Δ.Α. με επιλέξιμες δαπάνες και η ευθύνη 
προσδιορισμού των επιλέξιμων προς συγχρηματοδό- 
τηση δαπανών, υπό την επιφύλαξη των περιορισμών 
που τίθενται από το εκάστοτε ισχύον θεσμικό πλαίσιο. 

δ. Η σύνταξη και η υποβολή των απαραίτητων για τη 
χρηματοδότηση των Πράξεων εγγράφων, όπως αυτά 
προβλέπονται από το εκάστοτε ισχύον Σύστημα Δια¬ 
χείρισης και Ελέγχου (όπως Τεχνικά Δελτία Έργων και 
Υποέργων, σχέδια αποφάσεων υλοποίησης με ίδια μέσα, 
δελτία επίτευξης έργων, απογραφικά δελτία εισόδου - 
εξόδου συμμετεχόντων σε έργα που χρηματοδοτούνται 
από το Ευρωπαϊκό Κοινωνικό Ταμείο, τροποποιήσεις 
αποφάσεων ένταξης κ.λπ.) καθώς και η υποβολή στους 
στην ηλεκτρονική πλατφόρμα της Ειδικής Υπηρεσίας 
του Ολοκληρωμένου Πληροφοριακού Συστήματος. 

ε. Ο έλεγχος μέσω του Ολοκληρωμένου Πληροφορι¬ 
ακού Συστήματος (Ο.Π.Σ.) του Ε.Κ.Δ.Δ.Α. της καταχώρη- 
σης από τα αρμόδια τμήματα των επιλέξιμων άμεσων 
δαπανών των Πράξεων. 

στ. Η έκδοση, η υποβολή στην ηλεκτρονική πλατ¬ 
φόρμα της Ειδικής Υπηρεσίας του Ολοκληρωμένου 

Πληροφοριακού Συστήματος και η αποστολή προς τις 
Ειδικές Υπηρεσίες Διαχείρισης, των μηνιαίων δηλώσεων 
δαπανών και των αναλυτικών λογιστικών καταστάσεων, 
βάσει των στοιχείων που παρέχονται από τις Οργανικές 
μονάδες και αποτυπώνονται στο Ο.Π.Σ του Ε.Κ.Δ.Δ.Α, 
καθώς και η αντιστοίχιση του φυσικού με το οικονομικό 
αντικείμενο. 

ζ. Ο έλεγχοςτης ορθής εφαρμογήςτου ενωσιακού και 
εθνικού θεσμικού πλαισίου και της τήρησης των δια¬ 
δικασιών που προβλέπονται από το εκάστοτε ισχύον 
Σύστημα Διαχείρισης και Ελέγχου, καθώς και η ενημέ¬ 
ρωση των οργάνων διοίκησης και του προσωπικού του 
Ε.Κ.Δ.Δ.Α. σχετικά με τις υποχρεώσεις που απορρέουν 
από την ιδιότητα του φορέα ως Δικαιούχου Συγχρημα- 
τοδοτούμενων Πράξεων. 

η. Η συλλογή και η παρακολούθηση των απαιτούμε- 
νων δεικτών από τις οργανικές μονάδες του Ε.Κ.Δ.Δ.Α., 
που είναι υπεύθυνες γιατην υλοποίηση του φυσικού και 
οικονομικού αντικειμένου των έργων και η υποβολή δελ¬ 
τίων δήλωσης επίτευξής τους στις Διαχειριστικές Αρχές. 

θ. Η έκδοση και αποστολή προς τις Διαχειριστικές 
Αρχές των εγγράφων που απαιτούνται για την παρα¬ 
κολούθηση της πορείας υλοποίησης των έργων, υπό 
την προβλεπόμενη από το εκάστοτε ισχύον Σύστημα 
Διαχείρισης και Ελέγχου μορφή. 

ι. Η σύνταξη των απαραίτητων εγγράφων και η υπο¬ 
βολή τους στην ηλεκτρονική πλατφόρμα της Ειδικής 
Υπηρεσίας του Ολοκληρωμένου Πληροφοριακού Συ¬ 
στήματος, για την ολοκλήρωση και παράδοση των πα¬ 
ραδοτέων της πράξης και της επίτευξης των τεθέντων 
στόχων σύμφωνα με την εγκεκριμένη Απόφαση Ένταξης 
και τις αντίστοιχες νομικές δεσμεύσεις. 

ια. Η τήρηση αρχείου των έργων, με αντίγραφα των 
σχετικών δικαιολογητικών και παραστατικών στοιχείων, 
σε έντυπη και ηλεκτρονική μορφή. 

ιβ. Η τήρηση αρχείου για την υποβολή των μηνιαίων 
δελτίων δήλωσης δαπανών. 

ιγ. Η συνεργασία και η παροχή συνδρομής στις Οργα¬ 
νικές μονάδες του Ε.Κ.Δ.Δ.Α. για θέματα που αφορούν τα 
συγχρηματοδοτούμενα έργα που υλοποιούνται σε κάθε 
διαχειριστική περίοδο. 

ιδ. Η συνεργασία και η παροχή συνδρομής στα εθνι¬ 
κά ή ενωσιακά όργανα, τα οποία είναι αρμόδια για τον 
έλεγχο συγχρηματοδοτούμενων Πράξεων. 

5. Στο πεδίο αρμοδιοτήτων του Γραφείου Πληρωμών 
εμπίπτουν: 

α. Η εξόφληση των τίτλων πληρωμής που αφορούν σε 
πάσης φύσεως δαπάνες του Ε.Κ.Δ.Δ.Α., είτε με ηλεκτρο¬ 
νικές εντολές πληρωμής, είτε με έκδοση επιταγών, κατά 
περίπτωση, και η απόδοση των πάσης φύσεως διενερ- 
γούμενων κρατήσεων υπέρ τρίτων. 

β. Η πληρωμή δικαιούχων μετά από εκχώρηση απαί¬ 
τησης, καθώς και η μέριμνα για τη διενέργεια συμ¬ 
ψηφισμών και απόδοση στο Δημόσιο και στα οικεία 
ασφαλιστικά ταμεία των οφειλών των δικαιούχων που 
αναγράφονται στις σχετικές βεβαιώσεις φορολογικών 
και ασφαλιστικών οφειλών. 

γ. Η φύλαξη των επιταγών των λογαριασμών του 
Ε.Κ.Δ.Δ.Α., οι οποίοι τηρούνται στην Τράπεζα της Ελλάδος. 


δ. Η ενημέρωση των αρμοδίων οργάνων του Ε.Κ.Δ.Δ.Α. 
σχετικά με το τρέχον υπόλοιπο του λογαριασμού του τα¬ 
κτικού προϋπολογισμού, ο οποίοςτηρείται στηνΤράπεζα 
της Ελλάδος, καθώς και για την κίνηση των λογαριασμών 
των συγχρηματοδοτούμενων δράσεων. 

ε. Η μηνιαία υποβολή, μέσω της μηχανογραφικής 
εφαρμογής του Υπουργείου Οικονομικών, δήλωσης 
παρακρατούμενου φόρου προμήθειας αγαθών και πα¬ 
ροχής υπηρεσιών, μετά από κατάσταση του Τμήματος 
Προϋπολογισμού και Εκκαθαρίσεων. 

στ. Η ευθύνη για τον αντιλογισμό ποσών μέσω ηλε¬ 
κτρονικής εντολής πληρωμής από τους λογαριασμούς 
των συγχρηματοδοτούμενων δράσεων στο λογαριασμό 
τακτικού προϋπολογισμού μετά την έκδοση σχετικής 
κατάστασης. 

ζ. Η διαβίβαση προς έλεγχο στην Ειδική Υπηρεσία 
Διαχείρισης ψηφιοποιημένων χρηματικών ενταλμάτων 
που αφορούν δαπάνες των συγχρηματοδοτούμενων 
δράσεων. 

η. Η ενημέρωση των υπαλλήλων του Ε.Κ.Δ.Δ.Α., των 
μελών του Κύριου Διδακτικού Προσωπικού (Κ.Δ.Π.) του 
Ε.Κ.Δ.Δ.Α., των προμηθευτών και των λοιπών δικαιούχων 
σχετικά με την πληρωμή τους. 

Άρθρο 12 

ΑυτοτελέςΤμήμα Διοικητικής Υποστήριξης 

Προέδρου και Συλλογικών Οργάνων 
Το ΑυτοτελέςΤμήμα Διοικητικής Υποστήριξης Προέ¬ 
δρου και Συλλογικών Οργάνων του Ε.Κ.Δ.Δ.Α. υπάγεται 
απευθείας στον/στην Πρόεδρο του Ε.Κ.Δ.Δ.Α. και στο 
πεδίο αρμοδιοτήτων του εμπίπτουν: 

α. Η τήρηση και η διεκπεραίωση της προσωπικής αλ¬ 
ληλογραφίας του/της Προέδρου του Ε.Κ.Δ.Δ.Α., ο προ¬ 
γραμματισμός και η παρακολούθηση των συναντήσεων, 
επισκέψεων και επαφών του/της, η υποστήριξη κατά την 
έκδοση διοικητικών πράξεων αρμοδιότητάς του/της και 
η επικουρία εν γένει κατά την άσκηση των καθηκόντων 
του/της. 

β. Η μέριμνα για τη λειτουργία και τη γραμματειακή 
υποστήριξη του Διοικητικού Συμβουλίου και του Επι¬ 
στημονικού - Εκπαιδευτικού Συμβουλίου του Ε.Κ.Δ.Δ.Α. 
Συνδρομή κατά τη σύνταξη της ημερήσιας διάταξης 
του οικείου συλλογικού οργάνου και μέριμνα για την 
κοινοποίηση αυτής στα μέλη, επιμελημένη καταγραφή 
πρακτικών και κοινοποίηση αποσπασμάτων πρακτικών 
στους καθ' ύλην αρμόδιους φορείς και υπηρεσίες, τήρη¬ 
ση αρχείου πρακτικών. 

γ. Η τήρηση του εμπιστευτικού πρωτοκόλλου του 
Ε.Κ.Δ.Δ.Α. 

δ. Η μέριμνα για την προώθηση στο Εθνικό Τυπογρα¬ 
φείο της πάσης φύσεως δημοσιευτέας ύλης, η συλλο¬ 
γή και η ταξινόμηση των Φύλλων της Εφημερίδας της 
Κυβερνήσεως (ΦΕΚ) επί θεμάτων αρμοδιότητας του 
Ε.Κ.Δ.Δ.Α. και η σχετική ενημέρωση του προσωπικού 
του Ε.Κ.Δ.Δ.Α. μέσω ηλεκτρονικού ταχυδρομείου. 

ε. Η μέριμνα για την ανάρτηση στο Πρόγραμμα Διαύ¬ 
γεια των αναρτητέων πράξεων αρμοδιότητας του Δ.Σ. 
του Ε.Κ.Δ.Δ.Α. 

Άρθρο 13 

ΑυτοτελέςΤμήμα Επικοινωνίας, 

Διεθνών και Δημοσίων Σχέσεων 
Το ΑυτοτελέςΤμήμα Επικοινωνίας, Διεθνών και Δη¬ 
μοσίων Σχέσεων υπάγεται απευθείας στον/στην Πρό¬ 
εδρο του Ε.Κ.Δ.Δ.Α. και στο πεδίο αρμοδιοτήτων του 
εμπίπτουν: 

α. Η μέριμνα για την εκπροσώπηση του Ε.Κ.Δ.Δ.Α. στα 
όργανα της Ευρωπαϊκής Ένωσης και σε άλλους διεθνείς 
οργανισμούς και γενικότερα σε πόσης φύσεως εκδηλώ¬ 
σεις και δράσεις που εμπίπτουν στους σκοπούς λειτουρ¬ 
γίας του Ε.Κ.Δ.Δ.Α. 

β. Η διερεύνηση, σε συνεργασία με τις εκπαιδευτικές - 
ερευνητικές μονάδεςτου Ε.Κ.Δ.Δ.Α. και η υποστήριξη και 
προώθηση συνεργασιών, μέσω της υπογραφής Πρωτο¬ 
κόλλων/Μνημονίων Συνεργασίας και Προγραμματικών 
Συμφωνιών με ομόλογους, εθνικούς και διεθνείς, φορείς 
σε τομείς και δράσεις που εμπίπτουν στους σκοπούς λει¬ 
τουργίας του Ε.Κ.Δ.Δ.Α. 

γ. Ο σχεδιασμός και η υλοποίηση της επικοινωνιακής 
στρατηγικής του Ε.Κ.Δ.Δ.Α. προς τον σκοπό ενίσχυσης 
της αναγνωρισιμότητας και της εξωστρέφειας του φορέα. 

δ. Η διαχείριση του δικτυακού τόπου του Ε.Κ.Δ.Δ.Α., 
σε συνεργασία με τις εκπαιδευτικές - ερευνητικές και 
τις διοικητικές μονάδες του Ε.Κ.Δ.Δ.Α., όσον αφορά στην 
καταχώριση του θεματικού περιεχομένου. 

ε. Η συστηματική παρακολούθηση, η αξιολόγηση και 
η ενημέρωση των οργάνων διοίκησης και των στελεχών 
του Ε.Κ.Δ.Δ.Α. σχετικά με δημοσιεύματα στον έντυπο και 
ηλεκτρονικό, εθνικό και διεθνή Τύπο, τα οποία αφορούν 
σε δραστηριότητες του Ε.Κ.Δ.Δ.Α. 

στ. Η ενημέρωση της κοινής γνώμης και των φορέων 
της δημόσιας διοίκησης και τηςτοπικής αυτοδιοίκησης, 
καθώς και των διεθνών οργανισμών, για τους σκοπούς 
και τις δράσεις του Ε.Κ.Δ.Δ.Α., μέσω της επιμέλειας 
εντύπων προβολής και ενημερωτικών φυλλαδίων, σε 
συνεργασία με τις εκπαιδευτικές - ερευνητικές και τις 
διοικητικές μονάδες του Ε.Κ.Δ.Δ.Α. όσον αφορά στην 
επιλογή του προς δημοσίευση υλικού. 

ζ. Η μέριμνα για την υποδοχή επίσημων αποστολών 
και ξένων αντιπροσωπειών και η τήρηση της εθιμοτυπίας 
κατά την προετοιμασία και τη διεξαγωγή των εκδηλώ¬ 
σεων του Ε.Κ.Δ.Δ.Α. 

Άρθρο 14 
Νομική Υπηρεσία 

Η Νομική Υπηρεσία λειτουργεί σε επίπεδο Αυτοτελούς 
Τμήματος, υπάγεται απευθείας στον/στην Πρόεδρο του 
Ε.Κ.Δ.Δ.Α. και στο πεδίο αρμοδιοτήτων της εμπίπτουν: 

α. Η δικαστική και η εν γένει νομική εκπροσώπηση 
του Ε.Κ.Δ.Δ.Α. 

β. Η παροχή νομικών συμβουλών και κατευθύνσε¬ 
ων προς τις υπηρεσίες και τα όργανα διοίκησης του 
Ε.Κ.Δ.Δ.Α., όποτε ζητούνται. 

γ. Η παρακολούθηση της νομοθεσίας και της νομο¬ 
λογίας που αφορά στο Ε.Κ.Δ.Δ.Α. και η ενημέρωση των 
υπηρεσιών του Ε.Κ.Δ.Δ.Α. επ'αυτών. 

δ. Η νομοτεχνική επεξεργασία του κανονιστικού έργου 
του Ε.Κ.Δ.Δ.Α. 


ε. Η προσυπογραφή των εισηγήσεων προς το Δ.Σ. του 
Ε.Κ.Δ.Δ.Α. για τη νομιμότητα και μόνον αυτών. 

στ. Η προσυπογραφή των διακηρύξεων και των συμ¬ 
βάσεων του Ε.Κ.Δ.Δ.Α. μετά από το σχετικό νομικό έλεγχό 
τους. 

Άρθρο 15 

Μονάδα Εσωτερικού Ελέγχου 
Η Μονάδα Εσωτερικού Ελέγχου αποτελεί ανεξάρτητη 
ελεγκτική - συμβουλευτική υπηρεσία, η οποία λειτουρ¬ 
γεί σε επίπεδο Αυτοτελούς Τμήματος που υπάγεται απευ¬ 
θείας στον/στην Πρόεδρο του Ε.Κ.Δ.Δ.Α. και στο πεδίο 
αρμοδιοτήτων της εμπίπτουν: 

α. Ο έλεγχος της επάρκειας του συστήματος εσωτερι¬ 
κού ελέγχου (ΙπϊθιτιθΙ εοηΐΓοΙ) του Ε.Κ.Δ.Δ.Α. και η εισή¬ 
γηση των σχετικών βελτιωτικών προτάσεων. 

β. Ο έλεγχος εφαρμογής των κανόνων δικαίου, ο έλεγ¬ 
χος της νομιμότητας και κανονικότητας των δαπανών 
(ΙΝΤ05ΑΙ 3.4, ΙΝΤ05Α11.0.39 Ευρωπαϊκή κατευθυντήρια 
γραμμή εφαρμογής αριθ. 52), όπως και του εσωτερικού 
κανονιστικού πλαισίου λειτουργίας του Ε.Κ.Δ.Δ.Α. 

γ. Η αξιολόγηση της οικονομίας, της αποδοτικότητας 
και της αποτελεσματικότητας των δράστη ριοτήτων του 
Ε.Κ.Δ.Δ.Α., δηλαδή η αξιολόγηση της λειτουργίας του βά¬ 
σει της αρχής της χρηστής δημοσιονομικής διαχείρισης. 

δ. Η αξιολόγηση του προγραμματισμού, του σχεδια- 
σμού και της εκτέλεσης των λειτουργιών του Ε.Κ.Δ.Δ.Α. 

ε. Ο έλεγχος της ορθής διενέργειας των δαπανών, της 
ορθής είσπραξης και εμφάνισηςτων εσόδων, της διαχεί¬ 
ρισης κινδύνων, όπως και της διαχείρισης της περιουσίας 
του φορέα με την εξακρίβωση του ενεργητικού και του 
παθητικού και του μισθολογικού κόστους, για τον εντο¬ 
πισμό τυχόν φαινομένων κακοδιοίκησης και κακοδιαχεί¬ 
ρισης, κατάχρησης, σπατάλης, απάτης ή διαφθοράς και 
την αποτροπή τους στο μέλλον. 

στ. Ο έλεγχος πληροφοριακών συστημάτων, προκειμέ- 
νου να διαπιστωθεί κατά πόσο επιτυγχάνουν τους σκο¬ 
πούς τους και εάν έχουν ενσωματωθεί σε αυτά επαρκείς 
ασφαλιστικές δικλείδες/μηχανισμοί ελέγχου. 

ζ. Η διαβεβαίωση περί της ακρίβειας, της αξιοπιστίας 
και της έγκαιρης προετοιμασίας των χρηματοοικονομι¬ 
κών και λοιπών αναφορών. 

η. Η παροχή διαβεβαίωσης περί της επάρκειας των 
συστημάτων διαχείρισης και ελέγχου του Ε.Κ.Δ.Δ.Α. 

θ. Η διενέργεια τακτικού ελέγχου των παγίων προκα¬ 
ταβολών του Ε.Κ.Δ.Δ.Α. 

ι. Η διενέργεια οικονομικού και διαχειριστικού ελέγχου 
των δημόσιων υπολόγων και δημόσιων διαχειρίσεων 
που υπάγονται στο Ε.Κ.Δ.Δ.Α. 

ια. Η διενέργεια ένορκης διοικητικής εξέτασης σε περί¬ 
πτωση απώλειας δικαιολογητικών πληρωμής δημόσιας 
δαπάνης πριν την έκδοση τίτλου πληρωμής. 

ιβ. Η έρευνα της ύπαρξης αντικειμενικής αδυναμίας 
απόδοσης λογαριασμού χρηματικού εντάλματος προ¬ 
πληρωμής. 

ιγ. Η επιβολή δημοσιονομικών διορθώσεων σε πε¬ 
ρίπτωση που εντοπιστούν μεμονωμένες ή συστημικές 
παρατυπίες σε υπηρεσίες του Ε.Κ.Δ.Δ.Α. και η παρακο¬ 
λούθηση της εκτέλεσής τους. 

ιδ. Η μέριμνα για την εκπόνηση έκθεσης ελέγχου και 
την κοινοποίηση αυτής στο Ελεγκτικό Συνέδριο, κατ' 
εφαρμογή της κείμενης νομοθεσίας. 

ΚΕΦΑΛΑΙΟ Γ' 

Προσωπικό Ε.Κ.Δ.Δ.Α. 

Άρθρο 16 

Μετατροπή θέσεων - Κατάταξη προσωπικού 

1. Οι προσωποπαγείς θέσεις δημοσίου δικαίου όλων 
των κλάδων μετατρέπονται σε οργανικές θέσεις δημο¬ 
σίου δικαίου. 

2. Οι προσωποπαγείς θέσεις ιδιωτικού δικαίου αορίστου 
χρόνου όλων των ειδικοτήτων συμπεριλαμβανομένου 
του Ειδικού Επιστημονικού Προσωπικού μετατρέπονται 
σε οργανικές θέσεις ιδιωτικού δικαίου αορίστου χρόνου. 

3. Οι υπηρετούντες, κατά την έναρξη ισχύος του πα¬ 
ρόντος, υπάλληλοι με σχέση εργασίας δημοσίου δικαίου 
και ιδιωτικού δικαίου αορίστου χρόνου των κλάδων ή 
ειδικοτήτων που καταργούνται με το παρόν, κατατάσ¬ 
σονται στους αντίστοιχους κλάδους ή ειδικότητες των 
άρθρων 16 και 17 του παρόντος διατάγματος, ως εξής: 

3.1. Υπάλληλοι με σχέση εργασίας δημοσίου δικαίου: 

α. Οι υπάλληλοι του κλάδου ΔΕ Τεχνικός με ειδικότητα 

Κτιριακών Εγκαταστάσεων και ΔΕ Τεχνικός με ειδικότη¬ 
τα Οδηγών Οχημάτων κατατάσσονται στον κλάδο ΔΕ 
Τεχνικός. 

β. Οι υπάλληλοι του κλάδου ΥΕ Προσωπικού Καθαρι- 
ότητος, ΥΕ Φυλάκων και ΥΕ Φυλάκων - Νυχτοφυλάκων 
κατατάσσονται στον κλάδο ΥΕ Βοηθητικού Προσωπικού. 

3.2. Υπάλληλοι με σχέση εργασίας ιδιωτικού δικαίου 
αορίστου χρόνου: 

α. Οι υπάλληλοι των ειδικοτήτων ΠΕΤεχνικής Υποστή¬ 
ριξης Εκπαιδευτικών Προγραμμάτων και ΠΕ Βοηθητικό 
ΠροσωπικόΤεχνικής Υποστήριξης Εκπαιδευτικών Προ¬ 
γραμμάτων κατατάσσονται στην ειδικότητα ΠΕ Διοικη¬ 
τικού Οικονομικού. 

β. Οι υπάλληλοι των ειδικοτήτων Ειδικότητα ΤΕ Τεχνι¬ 
κής Υποστήριξης Εκπαιδευτικών Προγραμμάτων καιΤΕ 
Βοηθητικό ΠροσωπικόΤεχνικής Υποστήριξης Εκπαιδευ¬ 
τικών Προγραμμάτων κατατάσσονται στην ειδικότητα ΤΕ 
Διοικητικού Λογιστικού. 

γ. Οι υπάλληλοι Ειδικότητα ΔΕ Τεχνικής Υποστήριξης 
Εκπαιδευτικών Προγραμμάτων και ΔΕ Βοηθητικό Προ¬ 
σωπικόΤεχνικής Υποστήριξης Εκπαιδευτικών Προγραμ¬ 
μάτων κατατάσσονται στην ειδικότητα ΔΕ Διοικητικού 
Λογιστικού. 

4. Για τις ανωτέρω μετατροπές και κατατάξεις εκδίδεται 
διαπιστωτική πράξη του/της Προέδρου του ΕΚΔΔΑ 

Άρθρο 17 

Οργανικές Θέσεις 

Το σύνολο των οργανικών θέσεων του προσωπικού 
του Ε.Κ.Δ.Δ.Α. ανέρχεται σε διακόσιες είκοσι δύο (222). 

Άρθρο 18 

Προσωπικό με Σχέση Εργασίας 

Δημοσίου Δικαίου (Μόνιμοι) 

1. Οι οργανικές θέσεις του προσωπικού με σχέση ερ¬ 
γασίας δημοσίου δικαίου στην Κεντρική Υπηρεσία του 


Ε.Κ.Δ.Δ.Α. ανέρχονται σε εκατό (103) και κατανέμονται 
κατά κατηγορία και κλάδο, ως εξής: 


Κατηγορία ΠΕ (Πανεπιστημιακής Εκπαίδευσης) 

Κλάδος 

Αριθμός 

Θέσεων 

Κλάδος ΠΕ Διοικητικού - Οικονομικού 

44 

Κλάδος ΠΕ Πληροφορικής 

6 

Κλάδος ΠΕ Βιβλιοθηκονόμων 

1 

Κλάδος ΠΕ Ιατρών 

1 

Μερικό Σύνολο: 52 


Κατηγορία ΤΕ (Τεχνολογικής Εκπαίδευσης) 

Κλάδος 

Αριθμός 

Θέσεων 

Κλάδος ΤΕ Διοικητικού - Λογιστικού 

9 

Κλάδος ΤΕ Πληροφορικής 

4 

Κλάδος ΤΕ Βιβλιοθηκονόμων 

2 

Μερικό Σύνολο: 15 


Κατηγορία ΔΕ (Δευτεροβάθμιας Εκπαίδευσης) 

Κλάδος 

Αριθμός 

Θέσεων 

Κλάδος ΔΕ Διοικητικού - Λογιστικού 

18 

Κλάδος ΔΕ Προσωπικού Η/Υ 

4 

Κλάδος ΔΕ Τεχνικός 

6 

Μερικό Σύνολο: 28 


Κατηγορία ΥΕ (Υποχρεωτικής Εκπαίδευσης) 

Κλάδος 

Αριθμός 

Θέσεων 

Κλάδος ΥΕ Βοηθητικού Προσωπικού 

8 

Μερικό Σύνολο: 8 


ΓΕΝΙΚΟ ΣΥΝΟΛΟ: 103 



2. Οι οργανικές θέσεις του προσωπικού με σχέση ερ¬ 
γασίας δημοσίου δικαίου (μόνιμοι) στο Περιφερειακό 
Ινστιτούτο Επιμόρφωσης Θεσσαλονίκης του Ε.Κ.Δ.Δ.Α. 
ανέρχονται σε δώδεκα (12) και κατανέμονται κατά κα¬ 
τηγορία και κλάδο, ως εξής: 


Κατηγορία ΠΕ (Πανεπιστημιακής Εκπαίδευσης) 

Κλάδος 

Αριθμός 

Θέσεων 

Κλάδος ΠΕ Διοικητικού - Οικονομικού 

8 

Κλάδος ΠΕ Πληροφορικής 

1 

Μερικό Σύνολο: 9 


Κατηγορία ΤΕ (Τεχνολογικής Εκπαίδευσης) 

Κλάδος 

Αριθμός 

Θέσεων 

Κλάδος ΤΕ Διοικητικού - Λογιστικού 

1 

Μερικό Σύνολο: 1 

Κατηγορία ΔΕ (Δευτεροβάθμιας Εκπαίδευσης) 

Κλάδος 

Αριθμός 

Θέσεων 

Κλάδος ΔΕ Διοικητικού - Λογιστικού 

2 

Μερικό Σύνολο: 2 


ΓΕΝΙΚΟ ΣΥΝΟΛΟ: 12 



Άρθρο 19 

Προσωπικό με Σχέση Εργασίας Ιδιωτικού Δικαίου 
Αορίστου Χρόνου (Ι.Δ.Α.Χ.) 

1. Οι οργανικές θέσεις του προσωπικού με σχέση ερ¬ 
γασίας ιδιωτικού δικαίου αορίστου χρόνου στην Κεντρι¬ 
κή Υπηρεσία του Ε.Κ.Δ.Δ.Α. ανέρχονται σε είκοσι πέντε 
(25) και κατανέμονται κατά εκπαιδευτική βαθμίδα και 
ειδικότητα, ως εξής: 


Εκπαιδευτική Βαθμίδα ΠΕ 
(Πανεπιστημιακής Εκπαίδευσης) 

Ειδικότητα 

Αριθμός 

Θέσεων 

Ειδικότητα ΠΕ Διοικητικού -Οικονομικού 

9 

Μερικό Σύνολο: 9 


Εκπαιδευτική ΒαθμίδαΤΕ (Τεχνολογικής Εκπαίδευσης) 

Ειδικότητα 

Αριθμός 

Θέσεων 

Ειδικότητα ΤΕ Διοικητικού -Λογιστικού 

5 

Μερικό Σύνολο: 5 


Εκπαιδευτική Βαθμίδα ΔΕ 
(Δευτεροβάθμιας Εκπαίδευσης) 

Ειδικότητα 

Αριθμός 

Θέσεων 

Ειδικότητα ΔΕ Διοικητικού Λογιστικού 

9 

Ειδικότητα ΔΕ Διοικητικού Λογιστικού -Με¬ 
ρικής απασχόλησης 

1 

Ειδικότητα ΔΕ Τεχνικός Πληροφορικής 

1 

Μερικό Σύνολο: 11 


ΓΕΝΙΚΟ ΣΥΝΟΛΟ: 25 



2. Οι οργανικές θέσεις του προσωπικού με σχέση ερ¬ 
γασίας ιδιωτικού δικαίου αορίστου χρόνου στο Περι¬ 
φερειακό Ινστιτούτο Επιμόρφωσης Θεσσαλονίκης του 
Ε.Κ.Δ.Δ.Α. ανέρχονται σε τρεις (3) και κατανέμονται κατά 
εκπαιδευτική βαθμίδα και ειδικότητα, ως εξής: 


Εκπαιδευτική ΒαθμίδαΤΕ (Τεχνολογικής Εκπαίδευσης) 

Ειδικότητα 

Αριθμός Θέσεων 

ΤΕ Διοικητικού -Λογιστικού 

3 

Μερικό Σύνολο: 3 


ΓΕΝΙΚΟ ΣΥΝΟΛΟ: 3 



Άρθρο 20 

Ειδικό Επιστημονικό Προσωπικό 
1. Οι οργανικές θέσεις του Ειδικού Επιστημονικού 
Προσωπικού (Υπεύθυνοι Σπουδών και Έρευνας) στην 
Κεντρική Υπηρεσία του Ε.Κ.Δ.Δ.Α. ανέρχονται σε εβδο¬ 
μήντα (70) έκτων οποίων πέντε (5) προσωποπαγείς, και 
αναλύονται ως εξής: 


ΕΙΔΙΚΟ ΕΠΙΣΤΗΜΟΝΙΚΟ ΠΡΟΣΩΠΙΚΟ 

α) Ειδικό Επιστημονικό Προσωπι¬ 
κό με Σχέση Εργασίας Δημοσίου 
Δικαίου (Μόνιμοι) 

Αριθμός Θέσεων 


5 (προσωποπαγείς) 

Μερικό Σύνολο: 5 


Ειδικό Επιστημονικό Προσωπι¬ 
κό με Σχέση Εργασίας Ιδιωτικού 
Δικαίου 

Αριθμός Θέσεων 

β) Αορίστου χρόνου διαφόρων 
εξειδικεύσεων που καθορίζονται 
κάθε φορά με προκήρυξη 

20 

γ) Αορίστου Χρόνου χωρίς περαι¬ 
τέρω εξειδίκευση 

5 

δ) Ορισμένου Χρόνου (ΙΔΟΧ) 

5 

Μερικό Σύνολο: 30 


Ειδικό Επιστημονικό Προσωπικό 

Αριθμός Θέσεων 

με Απόσπαση 

35 

Μερικό Σύνολο 35 


ΓΕΝΙΚΟ ΣΥΝΟΛΟ: 70 



2. Οι οργανικές θέσεις του Ειδικού Επιστημονικού 
Προσωπικού (Υπεύθυνοι Σπουδών και Έρευνας) στο 
Περιφερειακό Ινστιτούτο Επιμόρφωσης Θεσσαλονίκης 
(Π.ΙΝ.ΕΠ.Θ.) του Ε.Κ.Δ.Δ.Α. ανέρχονται σε επτά (7) και 
αναλύονται ως εξής: 


ΕΙΔΙΚΟ ΕΠΙΣΤΗΜΟΝΙΚΟ ΠΡΟΣΩΠΙΚΟ 

Ειδικό Επιστημονικό Προσωπικό 

Αριθμός Θέσεων 

α) Διαφόρων εξειδικεύσεων που 
καθορίζονται κάθε φορά με την 
προκήρυξη (ΙΔΑΧ) 

2 

Με απόσπαση 

5 

Μερικό Σύνολο: 7 



3. Οι πέντε (5) προσωποπαγείς θέσεις με σχέση ερ¬ 
γασίας δημοσίου δικαίου της περίπτωσης α. της παρ. 
1 του παρόντος άρθρου καταργούνται αυτοδικαίως με 
την κένωσή τους. 

4. Με την καθ' οιονδήποτε τρόπο αποχώρηση των 
υπαλλήλων που υπηρετούν στις θέσεις Ειδικού Επιστη¬ 
μονικού Προσωπικού της περ.γ της παρ.1 του παρόντος, 
αυτές μετατρέπονται σε θέσεις Ειδικού Επιστημονικού 
Προσωπικού ΙΔΑΧ διαφόρων εξειδικεύσεων, στις οποίες 
και προσμετρώνται. 

5. Έως είκοσι δύο (22) θέσεις Ειδικού Επιστημονικού 
Προσωπικού με απόσπαση (είκοσι (20) στην Κεντρική 
υπηρεσία και δύο (2) Π.ΙΝ.ΕΠ.Θ. του Ε.Κ.Δ.Δ.Α.) καταργού- 

νται αυτοδικαίως με την αντίστοιχη πλήρωση ισάριθμων 
θέσεων Ειδικού Επιστημονικού Προσωπικού ΙΔΑΧ δια¬ 
φόρων εξειδικεύσεων της περ.β της παρ. 1 και της περ.α 
της παρ.2 του παρόντος. 

Άρθρο 21 

Δικηγόροι με Έμμισθη Εντολή 

Δικηγόροι με έμμισθη εντολή: Δύο (2) θέσεις. 

Άρθρο 22 

Προσόντα Διορισμού ή Πρόσληψης 

Ι.Τα κατά κλάδο και ειδικότητα, τυπικά και πρόσθετα 
προσόντα διορισμού ή πρόσληψης καθορίζονται από τις 
ισχύουσες κάθε φορά διατάξεις για τον καθορισμό των 
προσόντων διορισμού ή πρόσληψης σε θέσεις φορέων 
του δημόσιου τομέα. 

2. Για τους κλάδους που συγκροτούνται από περισσό¬ 
τερες ειδικότητες, ο αριθμόςτων θέσεων ανά ειδικότητα 
καθορίζεται κατά περίπτωση με την προκήρυξη για την 
πλήρωση των θέσεων του οικείου κλάδου ή με την από¬ 
φαση μετάταξης, εάν η θέση πληρούται με μετάταξη. 

3. Προσόντα διορισμού ή πρόσληψηςγιατη θέση του 
Ιατρού ορίζονται η ειδικότητα Παθολογίας ή Γενικής Ια¬ 
τρικής και άδεια άσκησης της αντίστοιχης ειδικότητας 
από την αρμόδια ελληνική αρχή. 

4. Για τις θέσεις Ειδικού Επιστημονικού Προσωπικού 
(Υπεύθυνοι Σπουδών και Έρευνας) διαφόρων εξειδικεύ- 
σεων τα ειδικότερα απαιτούμενα προσόντα και ο αριθ¬ 
μός των θέσεων ανά ειδικότητα θα καθορίζεται κατά 
περίπτωση με την προκήρυξη για την πλήρωση θέσεων. 
Η πλήρωση των εν λόγω θέσεων θα πραγματοποιείται 
σύμφωνα με το άρθρο 19 του ν. 2190/1994 (ΦΕΚ 28/Α/ 
3-3-1994), όπως εκάστοτε ισχύει. 

5. Για το λοιπό Ειδικό Επιστημονικό Προσωπικό (Υπεύ¬ 
θυνοι Σπουδών και Έρευνας), τα προσόντα προβλέπο- 
νται στις διατάξεις του άρθρου 12 παρ. 2 του π.δ. 57/2007 
(ΦΕΚ 59 Α'). 

6. Για τη θέση δικηγόρου με έμμισθη εντολή που προ- 
βλέπεται στην παρ. 3 του άρθρου 12 του π.δ. 57/2007 
(ΦΕΚ 59 Α'), που συνεστήθη με την παρ. 3 του άρθρου 
8 του ν. 3200/2003, ως προσόντα ορίζονται η άδεια δι¬ 
κηγόρου παρ'Αρείω Πάγω και η κατοχή ειδικών γνώσε¬ 
ων ή η επαγγελματική εμπειρία σε θέματα Διοικητικού 
Δικαίου και Δικαίου Δημοσίων Συμβάσεων, καθώς και η 
πραγματική, τουλάχιστον οκταετής, δικαστηριακή εμπει¬ 
ρία ενώπιον των πολιτικών και διοικητικών δικαστηρί¬ 
ων. Η πλήρωση της εν λόγω θέσης πραγματοποιείται με 
απόφαση του Υπουργού Διοικητικής Ανασυγκρότησης, 
ύστερα από εισήγηση του Δ.Σ. του Ε.Κ.Δ.Δ.Α. και χωρίς 
να τηρείται οποιαδήποτε άλλη διαδικασία, κατόπιν πρό¬ 
σκλησης των οικείων δικηγορικών συλλόγων. 

7. Για τη θέση δικηγόρου με έμμισθη εντολή που συ- 
νιστάται με το άρθρο 16 του παρόντος, ως προσόντα 
ορίζονται η άδεια δικηγόρου παρ' Εφέταις και η πραγ¬ 
ματική, τουλάχιστον πενταετής, δικαστηριακή εμπειρία 
ενώπιον των πολιτικών και διοικητικών δικαστηρίων. 
Η πλήρωση της εν λόγω θέσης πραγματοποιείται σύμφω¬ 
να με τις διατάξειςτου άρθρου 43 του ν. 4194/2013 «Κώ¬ 
δικας Δικηγόρων» (ΦΕΚ 208 Α'), όπως εκάστοτε ισχύουν. 


ΚΕΦΑΛΑΙΟ Δ' 

Περιγράμματα Θέσεων Ευθύνης 
Άρθρο 23 

Περίγραμμα Θέσης Προϊσταμένου 
Γενικής Διεύθυνσης 

1. Τα καθήκοντα του/της Προϊσταμένου/νης Γενικής 
Διεύθυνσης είναι τα κάτωθι: 

α) Η ευθυγράμμιση του στρατηγικού σκοπού της Γενι¬ 
κής Διεύθυνσης με την αποστολή του Ε.Κ.Δ.Δ.Α. 

β) Ο συντονισμός των Προϊσταμένων των οργανικών 
μονάδων που υπάγονται στη Γενική Διεύθυνση για την 
επίτευξη των επιχειρησιακών τους στόχων. 

γ) Η υποβολή εμπεριστατωμένων εισηγήσεων προς 
τον/την Πρόεδρο του Ε.Κ.Δ.Δ.Α., μετά από ανάλυση δε¬ 
δομένων και αξιολόγηση κινδύνων, καθώς και η διαμόρ¬ 
φωση εναλλακτικών επιλογών, βάσει της ανάλυσης του 
εσωτερικού και εξωτερικού περιβάλλοντος λειτουργίας 
του φορέα. 

δ) Η διεύθυνση, ο συντονισμός και η εποπτεία των 
υποκείμενων οργανικών μονάδων που συγκροτούν τη 
Γενική Διεύθυνση και η μέριμνα για τη διαμόρφωση δι¬ 
αύλων κάθετης και οριζόντιας επικοινωνίας μεταξύ τους, 
καθώς και συνθηκών συνεργασίας με λοιπούς φορείς του 
ευρύτερου δημόσιου τομέα. 

ε) Η εισήγηση της ετήσιας στοχοθεσίας της Γενικής 
Διεύθυνσης, η παρακολούθηση της πορείας υλοποίη¬ 
σής της βάσει των θεσπισμένων δεικτών μέτρησης απο- 
τελεσματικότητας και αποδοτικότητας και η υποβολή 
εμπεριστατωμένων εισηγήσεων για τυχόν διορθωτικές 
ενέργειες. 

στ) Η παροχή κατευθυντήριων οδηγιών προς τους/ 
τις Προϊσταμένους/νες των οργανικών μονάδων που 
υπάγονται στη Γενική Διεύθυνση κατά τη σύνταξη των 
εισηγήσεων προς το Δ.Σ. του Ε.Κ.Δ.Δ.Α. για θέματα αρ- 
μοδιότηταςτης Γενικής Διεύθυνσης και η εποπτεία εκτέ¬ 
λεσης των σχετικών αποφάσεων. 

ζ) Η προσυπογραφή όλων των διοικητικών πράξεων 
και εγγράφων για θέματα αρμοδιότητας της Γενικής Διεύ¬ 
θυνσης, που υπογράφονται από τα υπερκείμενα όργανα. 

η) Η έγκριση των Περιγραμμάτων Θέσεων Εργασίας 
των υποκείμενων οργανικών μονάδων που συγκροτούν 
τη Γενική Διεύθυνση. 

θ) Η μέριμνα για την ορθολογική κατανομή του προσω¬ 
πικού στις υποκείμενες οργανικές μονάδες που συγκρο¬ 
τούν τη Γενική Διεύθυνση, αναλόγωςτων υπηρεσιακών 
αναγκών και προτεραιοτήτων και με σκοπό τη μέγιστη 
δυνατή αξιοποίηση των διαθέσιμων ανθρώπινων πόρων. 

ι) Η παροχή κατευθυντήριων οδηγιών και κινήτρων 
προςτους/τις Προϊσταμένους/νες καιτους/τις υπαλλή¬ 
λους των υποκείμενων οργανικών μονάδων που συγκρο¬ 
τούν τη Γενική Διεύθυνση, με σκοπό την επίτευξη του 
στρατηγικού σκοπού της Γενικής Διεύθυνσης. 

ια) Η αξιολόγηση των ουσιαστικών προσόντων και της 
επίδοσης των Προϊσταμένων των οργανικών μονάδων 
που υπάγονται στη Γενική Διεύθυνση σύμφωνα με το 
ισχύον σχετικό θεσμικό πλαίσιο. 

ιβ) Η εισήγηση προς τα υπερκείμενα όργανα μέτρων 
οργανωτικού, λειτουργικού και επιχειρησιακού ανασχε- 

διασμού, με σκοπό τη διασφάλιση της εύρυθμης και 
αποδοτικής λειτουργίας των υποκείμενων οργανικών 
μονάδων που συγκροτούν τη Γενική Διεύθυνση. 

ιγ) Η ανάληψη πρωτοβουλιών για τη διαχείριση κρί¬ 
σεων και την επίλυση συγκρούσεων. 

ιδ) Η εκπροσώπηση της Γενικής Διεύθυνσης, όπου 
απαιτείται. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δια¬ 
τάξεις διατηρούνται σε ισχύ. 

Άρθρο 24 

Περιγράμματα Θέσεων Προϊσταμένων 

Διευθύνσεων 

1 .Τα καθήκοντα των Προϊσταμένων Διευθύνσεων είναι 
τα κάτωθι: 

α) Η ευθυγράμμιση των επιχειρησιακών στόχων της 
Διεύθυνσης με το στρατηγικό σκοπό της Γενικής Διεύ¬ 
θυνσης στην οποία υπάγεται. 

β) Η διεύθυνση, ο συντονισμός και η εποπτεία των 
υποκείμενων οργανικών μονάδων που συγκροτούν τη 
Διεύθυνση και η μέριμνα για τη διαμόρφωση διαύλων 
κάθετης και οριζόντιας επικοινωνίας μεταξύ τους, κα¬ 
θώς και συνθηκών συνεργασίας με λοιπούς φορείς του 
ευρύτερου δημόσιου τομέα. 

γ) Η εξειδίκευση της ετήσιας στοχοθεσίας της Διεύ¬ 
θυνσης, η παρακολούθηση της πορείας υλοποίησής της 
βάσει των θεσπισμένων δεικτών μέτρησης αποτελεσμα- 
τικότητας και αποδοτικότητας και η υποβολή εμπεριστα¬ 
τωμένων εισηγήσεων για τυχόν διορθωτικές ενέργειες. 

δ) Η ευθύνη σύνταξης των εισηγήσεων προς το Δ.Σ. 
του Ε.Κ.Δ.Δ.Α. για θέματα αρμοδιότητας της Διεύθυνσης 
και η ευθύνη εκτέλεσης των σχετικών αποφάσεων. 

ε) Η προσυπογραφή όλων των διοικητικών πράξεων 
και εγγράφων για θέματα αρμοδιότητας της Διεύθυνσης, 
που υπογράφονται από τα υπερκείμενα όργανα. 

στ) Η υποβολή εισήγησης προς τον/την Πρόεδρο του 
Ε.Κ.Δ.Δ.Α. καιτον/την Προϊστάμενο/νη Γενικής Διεύθυν¬ 
σης, όσον αφορά στις διοικητικές μονάδες που υπάγο¬ 
νται στη Γενική Διεύθυνση, για τα Περιγράμματα Θέσεων 
Εργασίας των υποκείμενων οργανικών μονάδων που 
συγκροτούν τη Διεύθυνση. 

ζ) Η μέριμνα για την ορθολογική κατανομή του προ¬ 
σωπικού στις υποκείμενες οργανικές μονάδες που συ¬ 
γκροτούν τη Διεύθυνση, αναλόγως των υπηρεσιακών 
αναγκών και προτεραιοτήτων και με σκοπό τη μέγιστη 
δυνατή αξιοποίηση των διαθέσιμων ανθρώπινων πόρων. 

η) Η παροχή κατευθυντήριων οδηγιών και κινήτρων 
προς τους/τις Προϊσταμένους/νες και τους/τις υπαλ¬ 
λήλους των υποκείμενων οργανικών μονάδων που 
συγκροτούν τη Διεύθυνση, με σκοπό την επίτευξη των 
επιχειρησιακών στόχων της Διεύθυνσης. 

θ) Η αξιολόγηση των ουσιαστικών προσόντων και 
της επίδοσης των Προϊσταμένων και των υπαλλήλων 
των υποκείμενων οργανικών μονάδων που συγκροτούν 
τη Διεύθυνση σύμφωνα με το ισχύον σχετικό θεσμικό 
πλαίσιο. 


ι) Η εισήγηση προς τα υπερκείμενα όργανα μέτρων 
οργανωτικού, λειτουργικού και επιχειρησιακού ανα¬ 
σχεδιασμού, με σκοπό τη διασφάλιση της εύρυθμης και 
αποδοτικής λειτουργίας των υποκείμενων οργανικών 
μονάδων που συγκροτούν τη Διεύθυνση. 

ια) Η ανάληψη πρωτοβουλιών για τη διαχείριση κρί¬ 
σεων και την επίλυση συγκρούσεων, 
ιβ) Η εκπροσώπηση της Διεύθυνσης, όπου απαιτείται. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δια¬ 
τάξεις διατηρούνται σε ισχύ. 

3. Ειδικά, οι Διευθυντές των εκπαιδευτικών - ερευ¬ 
νητικών μονάδων του Ε.Κ.Δ.Δ.Α. ασκούν, επιπλέον των 
ανωτέρω, και όσες άλλες αρμοδιότητες προβλέπονται 
από την κείμενη νομοθεσία, που διέπει την οργάνωση 
και λειτουργία του Ε.Κ.Δ.Δ.Α. 

Άρθρο 25 

Περίγραμμα Θέσης Προϊσταμένου 

Υποδιεύθυνσης (Π.ΙΝ.ΕΠ.Θ.) 

Ι.Τα καθήκοντα του/της Π ροϊσταμένου/νης Υποδιεύ¬ 
θυνσης είναι τα κάτωθι: 

α) Η διεύθυνση, ο συντονισμός και η εποπτεία των 
υποκείμενων οργανικών μονάδων που συγκροτούν την 
Υποδιεύθυνση και η μέριμνα για τη διαμόρφωση διαύ¬ 
λων κάθετης και οριζόντιας επικοινωνίας μεταξύ τους, 
καθώς και συνθηκών συνεργασίας με λοιπούς φορείς 
του ευρύτερου δημόσιου τομέα. 

β) Η εξειδίκευση της ετήσιας στοχοθεσίας της Υποδιεύ¬ 
θυνσης, η παρακολούθηση της πορείας υλοποίησής της 
βάσει των θεσπισμένων δεικτών μέτρησης αποτελεσμα- 
τικότητας και αποδοτικότητας και η υποβολή εμπεριστα¬ 
τωμένων εισηγήσεων για τυχόν διορθωτικές ενέργειες. 

γ) Η ευθύνη σύνταξης των εισηγήσεων προς το Δ.Σ. 
του Ε.Κ.Δ.Δ.Α. για θέματα αρμοδιότητας της Υποδιεύθυν¬ 
σης, σε συνεργασία με το/τη Διευθυντή/ύντρια ΙΝ.ΕΠ. και 
η ευθύνη εκτέλεσης των σχετικών αποφάσεων. 

δ) Η προσυπογραφή όλων των διοικητικών πράξεων 
και εγγράφων για θέματα αρμοδιότητας της Υποδιεύ¬ 
θυνσης, που υπογράφονται από τα υπερκείμενα όργανα. 

ε) Η υποβολή εισήγησης προς τον/την Πρόεδρο του 
Ε.Κ.Δ.Δ.Α. για τα Περιγράμματα Θέσεων Εργασίας των 
υποκείμενων οργανικών μονάδων που συγκροτούν 
την Υποδιεύθυνση, σε συνεργασία με το/τη Διευθυντή/ 
ύντρια ΙΝ.ΕΠ. 

στ) Η μέριμνα για την ορθολογική κατανομή του 
προσωπικού στις υποκείμενες οργανικές μονάδες που 
συγκροτούν την Υποδιεύθυνση, αναλόγως των υπηρεσι¬ 
ακών αναγκών και προτεραιοτήτων και με σκοπό τη μέ¬ 
γιστη δυνατή αξιοποίηση των διαθέσιμων ανθρώπινων 
πόρων, σε συνεργασία με το/τη Διευθυντή/ύντρια ΙΝ.ΕΠ. 

ζ) Η παροχή κατευθυντήριων οδηγιών και κινήτρων 
προς τους/τις Προϊσταμένους/νες και τους/τις υπαλ¬ 
λήλους των υποκείμενων οργανικών μονάδων που συ¬ 
γκροτούν την Υποδιεύθυνση, με σκοπό την επίτευξη των 
επιχειρησιακών στόχων της Υποδιεύθυνσης. 

η) Η αξιολόγηση των ουσιαστικών προσόντων και της 
επίδοσης των Προϊσταμένων και των υπαλλήλων των 




Τεύχος Α'203/05.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


11383 


υποκείμενων οργανικών μονάδων που συγκροτούν την 
Υποδιεύθυνση σύμφωνα με το ισχύον σχετικό θεσμικό 
πλαίσιο. 

θ) Η εισήγηση προς τα υπερκείμενα όργανα μέτρων 
οργανωτικού, λειτουργικού και επιχειρησιακού ανασχε¬ 
διασμού, με σκοπό τη διασφάλιση της εύρυθμης και 
αποδοτικής λειτουργίας των υποκείμενων οργανικών 
μονάδων που συγκροτούν την Υποδιεύθυνση, σε συ¬ 
νεργασία με το/τη Διευθυντή/ύντρια ΙΝ.ΕΠ. 

ι) Η ανάληψη πρωτοβουλιών για τη διαχείριση κρίσεων 
και την επίλυση συγκρούσεων. 

ια) Η εκπροσώπηση της Υποδιεύθυνσης, όπου απαι¬ 
τείται. 

ιβ) Η συγκρότηση ομάδων εργασίας για τη μελέτη ει¬ 
δικών θεμάτων στην περιοχή ευθύνης του Π.ΙΝ.ΕΠ.Θ., σε 
συνεργασία με το/τη Διευθυντή/ύντρια ΙΝ.ΕΠ. 

ιγ) Η εξειδίκευση και εφαρμογή των προτεραιοτήτων 
του Π.ΙΝ.ΕΠ.Θ. με βάση τις γενικές κατευθύνσεις του Δ.Σ. 
του Ε.Κ.Δ.Δ.Α., σε συνεργασία με το/τη Διευθυντή/ύντρια 
ΙΝ.ΕΠ. 

Άρθρο 26 

Περιγράμματα Θέσεων Προϊσταμένων Τμημάτων 
1. Τα καθήκοντα των Προϊσταμένων Τμημάτων είναι 
τα κάτωθι: 

α) Η λειτουργική διασύνδεση των ασκούμενων αρμο¬ 
διοτήτων με τους επιχειρησιακούς στόχους της υπερκεί¬ 
μενης Διεύθυνσης/Υποδιεύθυνσης. 

β) Η συγκέντρωση, επεξεργασία, σύνθεση και παρου¬ 
σίαση των απαραίτητων δεδομένων για την υποστήριξη 
της διαδικασίας λήψης αποφάσεων. 

γ) Η συνεργασία με τον/την Προϊστάμενο/νη της οικεί¬ 
ας Διεύθυνσης/Υποδιεύθυνσης για την εξειδίκευση της 
ετήσιας στοχοθεσίας της Διεύθυνσης/Υποδιεύθυνσης 
στον τομέα ευθύνης του Τμήματος, την παρακολούθηση 
της πορείας υλοποίησής της βάσει των θεσπισμένων 
δεικτών μέτρησης αποτελεσματικότητας και αποδοτικό- 
τητας και την υποβολή εμπεριστατωμένων εισηγήσεων 
για τυχόν διορθωτικές ενέργειες. 

δ) Η συνεργασία με τον/την Προϊστάμενο/νη της 
οικείας Διεύθυνσης/Υποδιεύθυνσης κατά τη σύνταξη 
των εισηγήσεων προς το Δ.Σ. του Ε.Κ.Δ.Δ.Α. για θέματα 
αρμοδιότητας της Διεύθυνσης/Υποδιεύθυνσης στον το¬ 
μέα ευθύνης του Τμήματος και κατά την εκτέλεση των 
σχετικών αποφάσεων. 

ε) Η προσυπογραφή όλων των διοικητικών πράξεων 
και εγγράφων για θέματα αρμοδιότητας της Διεύθυνσης/ 
Υποδιεύθυνσης στον τομέα ευθύνηςτουΤμήματος, που 
υπογράφονται από τα υπερκείμενα όργανα. 

στ) Ο προγραμματισμός των δραστηριοτήτων του 
Τμήματος αναλόγως των υπηρεσιακών αναγκών και 
προτεραιοτήτων, ο έλεγχος της ορθής εκτέλεσης των 
εργασιών του Τμήματος και η ανάθεση καθηκόντων 
στους/στις υπηρετούντες/σες υπαλλήλους στο πλαίσιο 
των εν λόγω δραστηριοτήτων. 

ζ) Η συνεργασία με τον/την Προϊστάμενο/νη της οι¬ 
κείας Διεύθυνσης/Υποδιεύθυνσης για την υποβολή ει¬ 
σήγησης προς τον/την Πρόεδρο του Ε.Κ.Δ.Δ.Α. για τα 
Περιγράμματα Θέσεων Εργασίας του Τμήματος. 


η) Η παροχή κατευθυντήριων οδηγιών και κινήτρων 
προς τους/τις υπαλλήλους του Τμήματος, με σκοπό τη 
βελτίωση της αποδοτικότητας και παραγωγικότητάς 
τους. 

θ) Η θέσπιση και η παρακολούθηση της πορείας υλο¬ 
ποίησης της ατομικής στοχοθεσίας των υπαλλήλων του 
Τμήματος. 

ι) Η αξιολόγηση των ουσιαστικών προσόντων και της 
επίδοσηςτων υπαλλήλων του Τμήματος σύμφωνα με το 
ισχύον σχετικό θεσμικό πλαίσιο. 

ια) Η συνεργασία με τον/την Προϊστάμενο/νη της οι¬ 
κείας Διεύθυνσης/Υποδιεύθυνσης για την εισήγηση προς 
τα υπερκείμενα όργανα μέτρων οργανωτικού, λειτουρ¬ 
γικού και επιχειρησιακού ανασχεδιασμού, με σκοπό τη 
διασφάλιση της εύρυθμης και αποδοτικής λειτουργίας 
του Τμήματος. 

ιβ) Η διασφάλιση συνθηκών συνεργασίας με τις λοιπές 
οργανικές μονάδες του Ε.Κ.Δ.Δ.Α. και λοιπούς φορείς του 
ευρύτερου δημόσιου τομέα. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δια¬ 
τάξεις διατηρούνται σε ισχύ. 

Άρθρο 27 

Περιγράμματα Θέσεων Προϊσταμένων 

Α υτοτελών Τ μη μάτω ν 

Ι.Τα καθήκοντα των Προϊσταμένων Αυτοτελών Τμη¬ 
μάτων είναι τα κάτωθι: 

α) Η εξειδίκευση της ετήσιας στοχοθεσίας του Αυτοτε- 
λούςΤμήματος, η παρακολούθηση της πορείας υλοποίη¬ 
σής της βάσει των θεσπισμένων δεικτών μέτρησης απο¬ 
τελεσματικότητας και αποδοτικότητας και η υποβολή 
εμπεριστατωμένων εισηγήσεων για τυχόν διορθωτικές 
ενέργειες. 

β) Η συγκέντρωση, επεξεργασία, σύνθεση και παρου¬ 
σίαση των απαραίτητων δεδομένων για την υποστήριξη 
της διαδικασίας λήψης αποφάσεων. 

γ) Η ευθύνη σύνταξης των εισηγήσεων προς το Δ.Σ. 
του Ε.Κ.Δ.Δ.Α. για θέματα αρμοδιότητας του Αυτοτελούς 
Τμήματος και η ευθύνη εκτέλεσης των σχετικών απο¬ 
φάσεων. 

δ) Ο προγραμματισμός των δραστηριοτήτων του 
Αυτοτελούς Τμήματος αναλόγως των υπηρεσιακών 
αναγκών και προτεραιοτήτων, ο έλεγχος της ορθής 
εκτέλεσης των εργασιών του Τμήματος και η ανάθεση 
καθηκόντων στους/στις υπηρετούντες/σες υπαλλήλους 
στο πλαίσιο των εν λόγω δραστηριοτήτων. 

ε) Η υποβολή εισήγησης προς τον/την Πρόεδρο του 
Ε.Κ.Δ.Δ.Α. για τα Περιγράμματα Θέσεων Εργασίας του 
Αυτοτελούς Τμή ματος. 

στ) Η παροχή κατευθυντήριων οδηγιών και κινήτρων 
προς τους/τις υπαλλήλους του Αυτοτελούς Τμήματος, 
με σκοπό τη βελτίωση της αποδοτικότητας και παρα¬ 
γωγικότητάς τους. 

ζ) Η θέσπιση και η παρακολούθηση της πορείας υλο¬ 
ποίησης της ατομικής στοχοθεσίας των υπαλλήλων του 
Αυτοτελούς Τ μή ματος. 

η) Η αξιολόγηση των ουσιαστικών προσόντων και της 
επίδοσης των υπαλλήλων του Αυτοτελούς Τμήματος 
σύμφωνα με το ισχύον σχετικό θεσμικό πλαίσιο. 

θ) Η εισήγηση προς τα υπερκείμενα όργανα μέτρων 
οργανωτικού, λειτουργικού και επιχειρησιακού ανασχε¬ 
διασμού, με σκοπό τη διασφάλιση της εύρυθμης και απο¬ 
δοτικής λειτουργίας του Αυτοτελούς Τμήματος. 

ι) Προκειμένου για το Αυτοτελές Τμήμα Επικοινωνίας, 
Διεθνών και Δημοσίων Σχέσεων, το Αυτοτελές Τμήμα 
Διοικητικής Υποστήριξης Προέδρου και Συλλογικών Ορ¬ 
γάνων και τη Μονάδα Εσωτερικού Ελέγχου, η προσυπο- 
γραφή όλων των διοικητικών πράξεων και εγγράφων για 
θέματα αρμοδιότητας του Αυτοτελούς Τμήματος, που 
υπογράφονται από τα υπερκείμενα όργανα. 

ια) Προκειμένου για τη Νομική Υπηρεσία, ο συντονι¬ 
σμός των εργασιών και η χρέωση των δικαστικών και 
εν γένει νομικών υποθέσεων του Ε.Κ.Δ.Δ.Α. στο/στη δι¬ 
κηγόρο με έμμισθη εντολή, τις οποίες ο/η τελευταίος/α 
οφείλει να χειρίζεται αποκλειστικά και με ιδία ευθύνη. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δια¬ 
τάξεις διατηρούνται σε ισχύ. 

ΚΕΦΑΛΑΙΟ Ε' 

Προϊστάμενοι Οργανικών Μονάδων του Ε.Κ.Δ.Δ.Α. 

Άρθρο 28 

Προϊστάμενοι Εκπαιδευτικών - 

Ερευνητικών Μονάδων Ε.Κ.Δ.Δ.Α. 

1. ΕΘΝΙΚΗ ΣΧΟΛΗ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΥΤΟ¬ 
ΔΙΟΙΚΗΣΗΣ (Ε.Σ.Δ.Δ.Α.) 

Της Εθνικής Σχολής Δημόσιας Διοίκησης και Αυτοδι¬ 
οίκησης (Ε.Σ.Δ.Δ.Α.) προΐσταται ο/η Διευθυντής/ύντρια 
της Ε.Σ.Δ.Δ.Α. (άρθρο 16 του π.δ. 57/2007), Ειδικό Επιστη¬ 
μονικό Προσωπικό, κάτοχος διδακτορικού διπλώματος 
ή μεταπτυχιακού τίτλου σπουδών. 

Του Τμήματος Συντονισμού Εκπαιδευτικού Έργου προ- 
ΐσταται υπάλληλος ΠΕ Διοικητικού - Οικονομικού ή ΠΕ 
Πληροφορικής. 

ΤουΤμήματος Εκπαιδευόμενου Προσωπικού και Στα¬ 
διοδρομίας Αποφοίτων προΐσταται υπάλληλος ΠΕ Διοι¬ 
κητικού - Οικονομικού. 

2. ΙΝΣΤΙΤΟΥΤΟ ΕΠΙΜΟΡΦΩΣΗΣ (ΙΝ.ΕΠ.) 

Του Ινστιτούτου Επιμόρφωσης (ΙΝ.ΕΠ.) προΐσταται 
ο/η Διευθυντής/ύντρια του ΙΝ.ΕΠ. (άρθρο 34 του π.δ. 
57/2007) Ειδικό Επιστημονικό Προσωπικό, κάτοχος διδα¬ 
κτορικού διπλώματος ή μεταπτυχιακού τίτλου σπουδών. 

Του Τμήματος Συντονισμού Επιμορφωτικού Έργου 
προΐσταται υπάλληλος του ΠΕ Διοικητικού - Οικονομι¬ 
κού ή ΠΕ Πληροφορικής. 

Του Τμήματος Διοικητικής Υποστήριξης Επιμορφω¬ 
τικού Έργου προΐσταται υπάλληλος ΠΕ Διοικητικού - 
Οικονομικού ήΤΕ Διοικητικού - Λογιστικού. 

3. ΠΕΡΙΦΕΡΕΙΑΚΟ ΙΝΣΤΙΤΟΥΤΟ ΕΠΙΜΟΡΦΩΣΗΣ ΘΕΣ¬ 
ΣΑΛΟΝΙΚΗΣ (Π.ΙΝ.ΕΠ.Θ.) 

Του Περιφερειακού Ινστιτούτου Επιμόρφωσης Θεσ¬ 
σαλονίκης (Π.ΙΝ.ΕΠ.Θ.) προΐσταται Ειδικό Επιστημονικό 
Προσωπικό ή υπάλληλος ΠΕ Διοικητικού - Οικονομικού 
ή ΠΕ Πληροφορικής. 


Του Τμήματος Συντονισμού Επιμορφωτικού Έργου 
προΐσταται υπάλληλος του ΠΕ Διοικητικού - Οικονομι¬ 
κού ή ΠΕ Πληροφορικής. 

Του Τμήματος Διοικητικής Υποστήριξης Επιμορφω¬ 
τικού Έργου προΐσταται υπάλληλος ΠΕ Διοικητικού - 
Οικονομικού ή ΤΕ Διοικητικού - Λογιστικού. 

4. ΙΝΣΤΙΤΟΥΤΟ ΤΕΚΜΗΡΙΩΣΗΣ, ΈΡΕΥΝΑΣ ΚΑΙ ΚΑΙΝΟ¬ 
ΤΟΜΙΩΝ (Ι.Τ.Ε.Κ.) 

Του Ινστιτούτου Τεκμηρίωσης, Έρευνας και Καινοτο¬ 
μιών (Ι.Τ.Ε.Κ.) προΐσταται Ειδικό Επιστημονικό Προσωπι¬ 
κό, κάτοχος διδακτορικού διπλώματος ή μεταπτυχιακού 
τίτλου σπουδών. 

ΤουΤμήματος Ερευνών και Καινοτομίας προΐσταται Ει¬ 
δικό Επιστημονικό Προσωπικό ή υπάλληλος ΠΕ οποιοσ¬ 
δήποτε κλάδου/ειδικότητας, κάτοχος μεταπτυχιακού 
τίτλου σπουδών. 

Του Τμήματος Διαχείρισης και Παρακολούθησης της 
Πληροφορίας στη Δημόσια Διοίκηση προΐσταται Ειδικό 
Επιστημονικό Προσωπικό ή υπάλληλος ΠΕ οποιουσδή- 
ποτε κλάδου/ειδικότητας, κάτοχος μεταπτυχιακού τίτλου 
σπουδών. 

ΤουΤμήματοςΤεκμηρίωσης και Βιβλιοθήκης προΐστα- 
ται υπάλληλος ΠΕ Αρχειονόμων - Βιβλιοθηκονόμων ή ΤΕ 
Βιβλιοθηκονόμων. 

Άρθρο 29 

Προϊστάμενοι Διοικητικών Μονάδων Ε.Κ.Δ.Δ.Α. 

1. ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙ¬ 
ΚΩΝ ΥΠΗΡΕΣΙΩΝ 

Της Γενικής Διεύθυνσης Οικονομικών και Διοικητικών 
Υπηρεσιών προΐσταται υπάλληλος ΠΕ οποιουσδήποτε 
κλάδου/ειδικότητας με διδακτορικό δίπλωμα ή μετα¬ 
πτυχιακό τίτλο σπουδών. 

2. ΔΙΕΥΘΥΝΣΗ ΑΠΟΔΟΤΙΚΟΤΗΤΑΣ, ΠΙΣΤΟΠΟΙΗΣΗΣ ΚΑΙ 
ΝΕΩΝ ΤΕΧΝΟΛΟΓΙΩΝ 

Της Διεύθυνσης Αποδοτικότητας, Πιστοποίησης και 
Νέων Τεχνολογιών προΐσταται υπάλληλος ΠΕ Πληρο¬ 
φορικής ή ΠΕ Διοικητικού Οικονομικού. 

ΤουΤμήματος Πιστοποίησης, Οργάνωσης και Αποδο¬ 
τικότητας προΐσταται υπάλληλος ΠΕ Διοικητικού - Οικο¬ 
νομικού ή Ειδικό Επιστημονικό Προσωπικό. 

ΤουΤμήματος Εφαρμογών Πληροφορικής προΐσταται 
υπάλληλος ΠΕ Πληροφορικής ή ΠΕ Διοικητικού Οικο¬ 
νομικού. 

ΤουΤμήματοςΔικτύων και Υποδομών Πληροφορικής 
προΐσταται υπάλληλος ΠΕ Πληροφορικής ή ΠΕ Διοικη¬ 
τικού Οικονομικού. 

3. ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡ¬ 
ΓΑΝΩΣΗΣ 

Της Διεύθυνσης Ανθρώπινου Δυναμικού και Οργά¬ 
νωσης προΐσταται υπάλληλος ΠΕ Διοικητικού - Οικο¬ 
νομικού. 

Του Τμήματος Ανάπτυξης Ανθρώπινου Δυναμικού 
προΐσταται υπάλληλος ΠΕ Διοικητικού - Οικονομικού. 

ΤουΤμήματος Διοικητικής Μέριμνας προΐσταται υπάλ¬ 
ληλος ΠΕ οποιοσδήποτε κλάδου/ειδικότητας ή υπάλλη¬ 
λος ΤΕ οποιοσδήποτε κλάδου/ειδικότητας. 

ΤουΤμήματος Γραμματείας και Εξυπηρέτησης Πολιτών 
προΐσταται υπάλληλος ΠΕ ή ΤΕ οποιοσδήποτε κλάδου/ 
ειδικότητας. 

4. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Της Διεύθυνσης Οικονομικών Υπηρεσιών προΐσταται 
υπάλληλος ΠΕ Διοικητικού - Οικονομικού. 

Του Τμήματος Προϋπολογισμού και Εκκαθαρίσεων 
προΐσταται υπάλληλος ΠΕ Διοικητικού - Οικονομικού ή 
ΤΕ Διοικητικού Λογιστικού. 

ΤουΤμήματος Προμηθειών προΐσταται υπάλληλος ΠΕ 
Διοικητικού - Οικονομικού ή ΤΕ Διοικητικού - Λογιστι¬ 
κού. 

Του Τμήματος Συγχρηματοδοτούμενων Προγραμμά¬ 
των υπάλληλος ΠΕ Διοικητικού - Οικονομικού. 

Άρθρο 30 

Προϊστάμενοι Αυτοτελών Τμημάτων Ε.Κ.Δ.Δ.Α 

1. ΑΥΤΟΤΕΛΕΣ ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΠΡΟΕΔΡΟΥ ΚΑΙ ΣΥΛΛΟΓΙΚΩΝ ΟΡΓΑΝΩΝ Ε.Κ.Δ.Δ.Α. 

Του Αυτοτελούς Τμήματος Διοικητικής Υποστήριξης 
Προέδρου και Συλλογικών Οργάνων Ε.Κ.Δ.Δ.Α. προΐστα- 
ται υπάλληλος ΠΕ οποιοσδήποτε κλάδου/ειδικότητας ή 
ΤΕ οποιοσδήποτε κλάδου/ειδικότητας. 

2. ΑΥΤΟΤΕΛΕΣΤΜΗΜΑ ΕΠΙΚΟΙΝΩΝΙΑΣ, ΔΙΕΘΝΩΝ ΚΑΙ 
ΔΗΜΟΣΙΩΝ ΣΧΕΣΕΩΝ 

Του ΑυτοτελούςΤμήματος Επικοινωνίας, Διεθνών και 
Δημοσίων Σχέσεων προΐσταται υπάλληλος ΠΕ οποιοσ¬ 
δήποτε κλάδου/ειδικότητας ή μέλος του Ειδικού Επιστη¬ 
μονικού Προσωπικού. 

3. ΝΟΜΙΚΗ ΥΠΗΡΕΣΙΑ 

Της Νομικής Υπηρεσίας προΐσταται ο/η Δικηγόρος 
με έμμισθη εντολή της παρ. 3 του άρθρου 12 του π.δ. 
57/2007 (ΦΕΚ 59 Α'), που συνεστήθη με την παρ. 3 του 
άρθρου 8 του ν. 3200/2003. 

4. ΜΟΝΑΔΑ ΕΣΩΤΕΡΙΚΟΥ ΕΛΕΓΧΟΥ 

Της Μονάδας Εσωτερικού Ελέγχου προΐσταται υπάλ¬ 
ληλος ΠΕ Διοικητικού - Οικονομικού. 

ΚΕΦΑΛΑΙΟ ΣΤ' 

Μεταβατικές και Τελικές Διατάξεις 

Άρθρο 31 

Κατανομή Θέσεων και Τοποθέτηση Προσωπικού 

Η κατανομή των θέσεων προσωπικού κατά κατηγορία, 
κλάδο και ειδικότητα στις εκπαιδευτικές - ερευνητικές 
και τις διοικητικές μονάδες του Ε.Κ.Δ.Δ.Α. διενεργείται 
με απόφαση του/της Προέδρου του Ε.Κ.Δ.Δ.Α. μετά 
από εισήγηση των οργάνων διοίκησης των εκπαιδευτι¬ 
κών - ερευνητικών μονάδων του Ε.Κ.Δ.Δ.Α. και του/της 
Προϊσταμένου/νηςτης Γενικής Διεύθυνσης Διοικητικών 
Υπηρεσιών του Ε.Κ.Δ.Δ.Α., με βάση την αποστολή κάθε 
οργανικής μονάδας και τις ανάγκες της υπηρεσίας. 

Η τοποθέτηση των υπαλλήλων διενεργείται με απόφα¬ 
ση του/της Προϊσταμένου/νης της Γενικής Διεύθυνσης 
Οικονομικών και Διοικητικών Υπηρεσιών του Ε.Κ.Δ.Δ.Α. 


Άρθρο 32 

Θέματα λειτουργίας των Υπηρεσιών του Ε.Κ.Δ.Δ.Α. 

1. Εκτός από τις ρητώς αναφερόμενες στο παρόν αρ¬ 
μοδιότητες, οι εκπαιδευτικές-ερευνητικές και διοικητι¬ 
κές μονάδες του Ε.Κ.Δ.Δ.Α. ασκούν και όσες άλλες αρ¬ 
μοδιότητες τους έχουν ανατεθεί με νόμους, προεδρικά 
διατάγματα και λοιπές κανονιστικές διοικητικές πράξεις, 
έστω και αν οι αρμοδιότητες αυτές δεν αναφέρονται ως 
αντικείμενο των μονάδων αυτών στο παρόν προεδρικό 
διάταγμα. 

2. Όπου σε διατάξεις νόμων ή κανονιστικών διοικητι¬ 
κών πράξεων αναφέρονται τίτλοι οργανικών μονάδων 
του Ε.Κ.Δ.Δ.Α. διαφορετικοί από αυτούς που αναφέρο- 
νται στο παρόν, νοούνται στο εξής οι νέες οργανικές μο¬ 
νάδες του Ε.Κ.Δ.Δ.Α., στις οποίες περιέρχονται οι σχετικές 
αρμοδιότητες. 

3. Κάθε αμφισβήτηση που τυχόν ανακύψει κατά τη 
μεταφορά των αρμοδιοτήτων από τις παλαιές στις νέες 
οργανικές μονάδες που συνιστώνται με το παρόν, όπως 
και κάθε θέμα σχετικό με την άσκηση των κατανεμόμε- 
νων σε συναφείς μονάδες αρμοδιοτήτων, επιλύεται με 
απόφαση του/της Προέδρου του Ε.Κ.Δ.Δ.Α. 

Άρθρο 33 

Καταργούμενες Διατάξεις 

Από την έναρξη ισχύος του παρόντος καταργείται το 
π.δ. 1/2008 «Οργανισμός του Εθνικού Κέντρου Δημόσι¬ 
ας Διοίκησης και Αυτοδιοίκησης (Ε.Κ.Δ.Δ.Α.)» (ΦΕΚ 1 Α'), 
όπως έχει τροποποιηθεί με το π.δ. 173/2008 (ΦΕΚ 233 Α'), 
καθώς και κάθε άλλη γενική ή ειδική διάταξη, κατά το μέ¬ 
ρος που αντίκειται στις διατάξεις του παρόντος ή ρυθμίζει 
διαφορετικά θέματα που διέπονται από τις διατάξεις του 
παρόντος. 

Άρθρο 34 

Έναρξη Ισχύος 

Η ισχύς του παρόντος διατάγματος αρχίζει ένα (1) 
μήνα μετά από τη δημοσίευσή του στην Εφημερίδα της 
Κυβερνήσεως. 

Στην Υπουργό Διοικητικής Ανασυγκρότησης αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 30 Νοεμβρίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής 

Υπουργός Οικονομικών Διοικητικής Ανασυγκρότησης 

ΓΕΩΡΓΙΟΣ ΜΑΡΙΑ-ΕΛΙΖΑ 

ΧΟΥΛΙΑΡΑΚΗΣ ΞΕΝΟΓΙΑΝΝΑΚΟΠΟΥΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























